cyanic-selkie/wikianc huggingface dataset:
འདུག་རྩིས།
གོ་དོན།
༡ ས་བཟུང་ནས་གནས་འཆའ་གྲབས་བྱེད་པའི་དོན་ཏེ། དཔེར་ན་ཕྲན་དར་རྩེ་མདོ་ལ་ཡུན་རིང་ཙམ་འདུག་རྩིས་ཡིན་ཞེས་པ་ལྟ་བུའོ། །
༢ མི་མང་ཚོགས་པའི་དུས་སུ་རང་ཉིད་ཀྱི་འདུག་གྲལ་མཐོ་དམན་ལ་ལྟ་བའི་དོན་ཏེ། དཔེར་ན་མི་དེ་འདུག་རྩིས་ཧ་ཅང་ཆེ་ཞེས་པ་ལྟ་བུའོ། །
མིང་དོན་གཉིས་པ་དང་འབྲེལ་བའི་གཏམ་དཔེ།
མི་ངན་འདུག་རྩིས་ཆེ་བས་སྡུག དོན་ནི་མི་ཁ་ཤས་ཀྱིས་རང་གི་འདུག་གྲལ་ལ་རྩིས་ཆེན་བྱས་ཀྱང་འདོད་པ་ལྟར་དུ་འགྲུབ་ཐབས་དཀའ་བས་སེམས་སྡུག་བྱུང་བ་ཞེས་པའོ། །
ཟླ་༦ཚེས་༨ཉིན་
ཟླ་༦ཚེས་༨ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༥༩པ་ཡིན། ལོ་མཇུག་ལ་ད་དུང་ཉིན་༢༠༦ཡོད།
ཧའོ་ཧྲིན།
ཧའོ་ཧྲིན་(ml/mL)ནི་ཚད་འཇལ་བྱེད་ཀྱི་སྡེ་ཚན་གཅིག་རེད།
༡ཧའོ་ཧྲིན། = ༡/༡ ༠༠༠ སྤྱི་ཧྲན།(l/ℓ/L)
སོམ་ཤིང་།
སོམ་ཤིང་ནི་ཤིང་གི་རིགས་ཞིག་རེད།
ཟླ་༦ཚེས་༩ཉིན་
ཟླ་༦ཚེས་༩ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༦༠པ་ཡིན། ལོ་མཇུག་ལ་ད་དུང་ཉིན་༢༠༥ཡོད།
ཟླ་༦ཚེས་༡༠ཉིན་
ཟླ་༦ཚེས་༡༠ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༦༡པ་ཡིན། ལོ་མཇུག་ལ་ད་དུང་ཉིན་༢༠༤ཡོད།
ལྷ་བླ་མ།
ལྷ་བླ་མ་ཞེས་པ་ལ་དོན་གཉིས་ཏེ།
༡ བརྡ་རྙིང་དུ་ལྷ་ཞེས་པ་རྒྱལ་པོའི་དོན་ཡིན་ཞིང་། བླ་མ་ནི་ཡོན་ཏན་གྱིས་ཐུགས་རྒྱུད་ཕྱུག་པའི་ཆོས་པ་ལ་གོ་བས་ལྷ་བླ་མ་གཉིས་གཅིག་ཏུ་སྤྱོད་ཚེ། སྔར་རྒྱལ་པོ་ཡིན་ཡང་ཕྱིས་སུ་ཆོས་སྒོར་ཞུགས་ནས་བླ་མར་གྱུར་པའི་མི་ལ་གོ་དགོས། དཔེར་ན་ལྷ་བླ་མ་ཡེ་ཤེས་འོད་དང་བྱང་ཆུབ་འོད་ཅེས་པ་ལྟ་བུའོ། །
༢ ལྷ་ནི་འགྲོ་བ་རིགས་དྲུག་ཏུ་གཏོགས་པའི་ལྷ་ལ་མི་གོ་བར་དཀོན་མཆོག་གི་དོན་ལ་འཇུག་ཅིང་། བླ་མ་ནི་གུ་རུའི་སྒྲ་དོན་ཅན་ཡིན་པས་ལྷ་བླ་མ་ཞེས་པ་དཀོན་མཆོག་གསུམ་གྱི་ངོ་བོ་རང་གི་བླ་མ་རིན་པོ་ཆེ་ལ་གོ་སྟེ། དཔེར་ན་ལྷ་བླ་མ་ཐུགས་རྗེ་མ་ཆུང་ཞེས་གསོལ་བ་འདེབས་པ་ལྟ་བུའོ། །
ཆུ་སྒང་ལོ་རྒྱུས་དེབ་ཕྲེང་བཞི་པའི་སྔོན་གླེང་རགས་བསྡུས།
རྩོམ་སྒྲིག་པས། ༢༠༡༤།༥།༢༠།
བེ་ཤིང་།
བེ་ཤིང་ནི་ཤིང་གི་རིགས་ཞིག་རེད།
ཐང་ཤིང་།
ཐང་ཤིང་ནི་ཤིང་གི་རིགས་ཞིག་རེད།
ཏི་ཀྲུང་ཧའེ་རྒྱ་མཚོ།
ཏེ་ཀྲུང་ཧའེ་རྒྱ་མཚོ་ནི་ནུབ་རྒྱ་མཚོ་ཆེན་པོ་དང་འབྲེལ་ཡོད་ཅིང་དེ་ནི་ཡོ་རོབ་གླིང་དང་ ཧྥི་ཀྲོའུ་གླིང་ ཨན་ན་ཐོའོ་ལི་ཡ་ དང་ལའེ་ཧྥན་ཐ་ཁུལ་དུ་གནས་ཡོད།
ཨན་ན་ཐོའོ་ལི་ཡ།
ཨན་ན་ཐོའོ་ལི་ཡ་ནི་ཨེ་ཤེ་ཡའི་ནུབ་ཕྱོགས་སུ་གནས་ཡོད་ཅིང་དེར་མང་ཆེ་བ་ནི་ཏུང་ཀི་གསར་པ་ལས་གྲུབ་ཡིན།
ད་དུང་གཟིགས།
ཏུར་ཀི
ཟླ་༦ཚེས་༡༡ཉིན་
ཟླ་༦ཚེས་༡༡ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༦༢པ་ཡིན། ལོ་མཇུག་ལ་ད་དུང་ཉིན་༢༠༣ཡོད།
ཧྥུ་ལོ་རོན་ཟིའུ་ཡ།
ཧྥུ་ལོ་རོན་ཟིའུ་ཡ་(ཡི་ཏ་ལིའི་སྐད།: Firenze)
ཟླ་༦ཚེས་༡༢ཉིན་
ཟླ་༦ཚེས་༡༢ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༦༣པ་ཡིན། ལོ་མཇུག་ལ་ད་དུང་ཉིན་༢༠༢ཡོད།
ཁམ་ཤིང་།
ཁམ་ཤིང་ནི་ཤིང་གི་རིགས་ཞིག་རེད།
ཀིམ་ཧ་ཤང་
ཀི་ཡ་ཧཱ་ཤང་ངམ་ཉི་མ་ཧཱ་ཤང་ཞེས་མི་འདྲ་བ་ཁ་ཤས་འདུག་ཀྱང་། ཀིམ་ཧྭ་ཤང(金和尚)ཞེས་འཁོད་པ་འདི་རང་ཡི་གེ་དག་པ་ཡིན་ཧཱ་ཤང་འདི་ཡི་ལོ་རྒྱུས་བོད་ཡིག་གི་ཡིག་ཆ་ཁག་གང་གི་ནང་དུ་མི་གསལ་ཞིང་། ཉེ་རབས་ལོ་ཤས་གོང་ཉི་ཧོང(རི་པིན)དུ་བཞུགས་པའི་བོད་རིག་པའི་མཁས་དབང་ཡ་མ་ཁུ་ཆིས་སོགས་འགའ་ཞིག་གིས་གསུངས་དོན་དུ《རྦ་བཞེད》ནང་གསལ་བའི་ཀིམ་ཧཱ་ཤང་ནི་ཉི་ཧོང་དུ་ནང་ཆོས་ཐོག་མར་དར་སྤེལ་མཛད་མཁན་ཀོ་རི་ཡའི་རྒྱལ་སྲས་གསུམ་པ་རབ་བྱུང་མཛད་པའི་མཚན་ལ་ཀིམ་ཧྭ་ཤང་ངམ་ཅིན་ཧཱ་ཤང་ཞུ་བ་དེ་ཡིན་པ་ནི《རྦ་བཞེད》ནང་ཀིམ་ཧྭ་ཤང་ལ་མངོན་ཤེས་ཡོད་ཚུལ་གསལ་བ་ལྟར། རྒྱ་ཡིག་གི《བན་ཆེན་པོའི་རྣམ་ཐར》ནང་དུ་ཡང་ཁོང་ལ་མངོན་ཤེས་ཡོད་ཚུལ་འཁོད་ཡོད་པ་དང་། 《རྦ་བཞེད》ནང་ཧཱ་ཤང་ཁོང་གིས་སྟག་ལ་ག་ཤ་འགེལ་ནུས་ཚུལ་གསལ་བ་ལྟར《བན་ཆེན་པོའི་རྣམ་ཐར》ནང་དུ་ཡང་ཁོང་གིས་མཚན་མོ་ཉལ་ཁྲིའི་འོག་ཏུ་སྟག་གི་ཁ་སྤུར་འཆང་ནུས་ཚུལ་འཁོད་ཡོད་པས་ར་སྤྲོད་ཐུབ་ཚུལ་གསུངས་འདུག་དེ་ལྟར་བྱས་ན་ཀོ་རི་ཡའི་རྒྱལ་སྲས་ཅིན་ཧཱ་ཤང་ནི་སྤྱི་ལོའི་དུས་རབས་བདུན་པའི༦༨༠ནས༧༥༦བར་དགུང་ལོ་བདུན་ཅུ་དོན་བདུན་བཞུགས་པ་དང་། ཐང་རྒྱལ་རབས་ཀྱི་གོང་མ་ཞོན་ཙུང་གི་ཁའི་ཡོན་ཁྲི་ལོ་བཅུ་དྲུག་པ་ས་འབྲུག(༧༢༨)ལོར་ཉི་ཧོང་ནས་ཀྲུང་གོའི་ཐང་རྒྱལ་རབས་ཀྱི་རྒྱལ་ས་ཁྲང་ཨན་དུ་ཕེབས་ནས་ནང་ཆོས་དར་སྤེལ་མཛད་སྐབས་རྒྱལ་པོ་ཁྲི་ལྡེ་གཙུག་བརྟན་གྱིས་བློན་པོ་སང་ཤི་སོགས་ཐང་གོང་མའི་དྲུང་དུ་ཕོ་ཉར་མངགས་ཏེ་ཁོང་རྣམས་བོད་དུ་ལོག་ཁར་སང་ཤིས་ཀིམ་ཧཱ་ཤང་དང་མཇལ་ཏེ་ཆོས་ཞུས་པ་དང་། ཧཱ་ཤང་གིས་བོད་ཀྱི་དུས་བབས་གནས་ཚུལ་མངོན་ཤེས་ཀྱིས་གཟིགས་ཏེ་ལུང་བསྟན་གནང་བ་སོགས《རྦ་བཞེད》དུ་གསལ་བ་ལྟར་ཡིན་ཅིང་། བཙན་པོ་ཁྲི་སྲོང་ལྡེ་བཙན་གྱིས་སྲིད་དབང་བཟུང་རྗེས་རྦ་གསལ་སྣང་དང་སང་ཤི་སོགས་མི་སུམ་ཅུ་ཐང་གོང་མའི་དྲུང་དུ་རྒྱ་དཔེའི་ནང་ཆོས་སྐོར་འཚོལ་དུ་བཏང་སྐབས་རྦ་གསལ་སྣང་གིས་ཆོས་ཞུ་སའི་ཧཱ་ཤང་མངོན་ཤེས་ཅན་ཞིག་ཡོད་ཚུལ《རྦ་བཞེད་》དུ་གསལ་བ་དེ་ནི་ཧཱ་ཤང་མངོན་ཤེས་ཅན་གཞན་ཞིག་ཡིན་ཚོད་ལས་ཀིམ་ཧཱ་ཤང་ནི་མིན་ནམ་སྙམ་པ་ཞིག་འདུག་པས་མཁས་དབང་རྣམས་ཀྱིས་ཞིབ་དཔྱད་མཛད་པར་ཞུ།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཤིང་སྟག་པ།
ཤིང་སྟག་པནི་ཤིང་གི་རིགས་ཞིག་རེད།
རབ་བཏགས།
མ་ཡིན་པ་ལ་ཡིན་པ་དང་། མེད་པ་ལ་ཡོད་པ་འཇོག་པར་ལྟ་བུ།༼དུང་དཀར་ཚིག་མཛོད་ཆེན་མོ་༽ལས་བཏུས།
ལི་ཡོང་།
ལི་ཡོང་(ཧྥ་རན་སིའི་སྐད།: Lyon)ནི་ཧྥ་རན་སིའི་གྲོང་རྡལ་ཞིག་རེད།
མེ་ཀེ་ལན་ཇུ་ལོ།
མེ་ཀེ་ལན་ཇུ་ལོ་(ཡི་ཏ་ལིའི་སྐད།: Michelangelo di Lodovico Buonarroti Simoni)ནི་ཧྥུ་ལོ་རོན་ཟིའུ་ཡའི་གྲོང་ཁྱེར་སྲིད་གཞུང་ཁང་གི་སྲིད་འཛིན་དཔོན་པོའི་བུ་ཡིན་ལ་ཆུང་དུས་ནས་འཇིམ་བརྐོས་ལ་དགའ། ཁོང་གིས་རང་གི་ཨ་ཕ་མ་འཐད་པ་སྣང་མེད་དུ་བཞག་སྟེ་ཧུར་ཐག་སྒོས་རི་མོ་བསླབས། རྗེས་སུ་L.མེ་ཏེ་ཆིའི་རོགས་རམ་འོག་གནའ་གཞུང་རྩོམ་རིག་དང་སྒྱུ་རྩལ་ལ་སྦྱངས་པ་བྱས་མཐར་དུས་རབས་གཅིག་གི་སྒྱུ་རྩལ་མཁན་པོར་གྱུར། ཁོང་གིས་འཇིམ་བརྐོས་དང་རི་མོ། བཟོ་སྐྲུན་སོགས་ཀྱི་ཁྱབ་ཁོངས་སུ་ཁྱད་འཕགས་བརྩམས་ཆོས་མང་པོ་འཇོག་གནང་མཛད་ཡོད། དེ་དག་ལས་ཆེས་སྐད་གྲགས་ཆེ་བ་ནི་ཝ་ཐི་ཁན་གྱི་སིའུ་ན་ཡེ་ཤུ་ཆོས་ཁང་གི་གནམ་གཅལ་གྱི་ལྡེབས་རིས་ཆེན་པོ་དེ་ཡིན​། ཁོའི་བླ་ན་མེད་པའི་སྒྱུ་རྩལ་མཛད་རྗེས་ཀྱིས་ཁོ་དང་ཏ་ཧྥུན་ཆི་ལ་ཧྥེལ་གསུམ་ནི་རིག་རྩལ་བསྐྱར་དར་སྐབས་ཀྱི་རི་མོའི་མཁས་ཆེན་གསུམ་དུ་གྲགས།
རབ་བཏགས་ཀྱི་རྒྱན་གསུམ།
སེམས་ལྡན་རབ་བཏགས་ཀྱི་རྒྱན། སེམས་མེད་རབ་བཏགས་ཀྱི་རྒྱན། བཞིན་སྒྲ་ཅན་གྱི་རབ་བཏགས་ཀྱི་རྒྱན་ནོ། །༼དུང་དཀར་ཚིག་མཛོད་ཆེན་མོ་༽ལས་བཏུས།
ཀོང་པོ་ཆོས་མཛད་བསྐལ་བཟང་བསྟན་འཛིན་
ཡོངས་འཛིན་ཡེ་ཤེས་རྒྱལ་མཚན་དང་། ཀོང་པོ་འབྲུག་ལ་མཁན་ཆེན་ཡེ་ཤེས་བསྟན་སྒྲོན་གྱི་སློབ་མའི་གཙོ་བོ་ཡིན། ཁོང་གི་རྣམ་ཐར་རྒྱས་པ་ཞིག་ཞལ་སློབ་ཆོས་མཛད་གཞོན་པ་ཡེ་ཤེས་བརྩོན་འགྲུས་ཀྱིས་མཛད་པ་ཁ་བྱང་དུ《གྲུབ་དབང་བསྐལ་བཟང་བསྟན་འཛིན་གྱི་རྣམ་ཐར་ངོ་མཚར་འབུམ་ཕྲག་འཆར་བའི་དྭངས་ཤེལ》ཞེས་འཁོད་པ་ཀོང་པོ་ཕག་མགོ་རི་ཁྲོད་དགའ་ལྡན་བསམ་གཏན་གླིང་གི་དཔར་མ་ཤོག་གྲངས༧༠ལྷག་ཙམ་ཡོད་པ་ཞིག་ཕག་མགོ་བླ་མ་ཡེ་ཤེས་བརྩོན་འགྲུས་ཀྱི་གསུང་འབུམ་ནང་དུ་བཞུགས།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྒྲ་སྙན།
སྒྲ་སྙན་ནི་རོལ་ཆའི་རིགས་གཅིག་རེད།
ཟིན་ཐོ་འམ་དཔྱད་གཞི།
གཉིས་པ། སྒྲ་བསྐྱེད་ཁྱད་ཆོས། སྒྲ་སྙན་ལ་དམིགས་བསལ་གྱི་བཟོ་དབྱིབས་དང་གྲུབ་ཆ་ལྡན་པ་དང་། ལྷག་པར་དུ་ཁོག་དྲུས་བརྒྱབ་པའི་མདའ་དང་། པགས་པ་དང་ཤིང་ལེབ་ཟུང་དུ་འབྲེལ་བའི་རྫིང་། དེ་བཞིན་ལྡེམ་ཤུགས་ཅན་གྱི་རྒྱུད་སྐུད་བཅས་ལྡན་པའི་དབང་གིས་སྒྲ་སྙན་གྱི་སྐད་སྒྲ་གྱ་ནོམ་པ་དང་། རྣ་བར་འཇམ་པ་ཞིག་ཡིན་ཞིང་། དེ་མིའི་སྐད་དང་གཞི་གཅིག་ཏུ་འདྲེས་ཐུབ་པ་དང་། ཆབས་ཅིག་སྒྲ་སྙན་ནི་དཀྲོལ་བྱའི་རོལ་ཆའི་ནང་དམིགས་བསལ་གྱི་དཀྲོལ་ཐབས་ལྡན་པ་ཞིག་ཡིན་པས། དེའི་ཕྲེང་བ་སྟར་བརྒྱུས་ལྟ་བུའི་སྒྲ་སྐད་དང་གླུ་དབྱངས་ཀྱི་འགྱུར་ཁུག་བར་ཕན་ཚུན་གསབ་རེས་བྱེད་པའི་ཁྱད་ཆོས་ཡང་ལྡན་ཡོད། དེ་མིན་སྒྲ་སྙན་གྱི་སྒྲ་བསྐྱེད་ཁྱད་ཆོས་དེ་ད་དུང་སྒྲ་སྙན་གྱི་རྒྱུད་སྐུད་སྒྲིག་ཐབས་དང་། དཀྲོལ་ཐབས་སོགས་དང་འབྲེལ་བ་དམ་ཟབ་ཡོད། ལྷག་པར་དུ་རྒྱུད་སྐུད་གཉིས་རེ་ཆ་སྒྲིག་པ་ཡིན་པས་སྒྲ་སྙན་གྱི་སྒྲ་དེ་བས་གྱ་ནོམ་པའམ་རྒྱས་པར་གྱུར་ཡོད། སྲོལ་རྒྱུན་གྱི་སྒྲ་སྙན་ལ་སྤྱིར་རྒྱུད་སྐུད་དྲུག་ཡོད་པ་དང་། སྒྲ་སྒྲིག་ཐབས་ཀྱང་གཙོ་ཆེར་བྱས་ན་ཁག་གཉིས་ཡོད་པ་དེ་གཉིས་ནི་བསགས་སྒྲིག་དང་དཀྱུས་སྒྲིག་གམ་དབུས་སྒྲིག་གཉིས་ཡིན། དང་པོ། བསགས་སྒྲིག བསགས་སྒྲིག་ཅེས་པའི་དོན་ནི་རྒྱུད་སྐུད་སྟར་པ་དང་པོའི་སྒྲ་མཐོ་དམན་གཏན་འཁེལ་ཟིན་རྗེས་དེའི་སྟེང་གི་དཀྱུས་རིམ་བཞི་ལྡན་གྱི་འཚམས་འགྲིག་སྒྲ་ཐག་ལ་གཞིགས་ནས་རྒྱུད་སྐུད་སྟར་པ་གཉིས་པཔའི་སྒྲ་གཏན་འཁེལ་བྱེད་པ། དེ་རྗེས་མུ་མཐུད་ཐབས་ཤེས་དེ་ལྟར་སྤྱད་ནས་རྒྱུད་སྐུད་སྟར་པ་གསུམ་པའི་སྒྲ་གཏན་འཁེལ་བྱ་དགོས་པར་ཟེར། དེའི་སྒྲ་སྒྲིག་ཐབས་ནི་སྤྱིར་བཏང་བྱས་ན་wi/wi, La/La, Re/Reཡི་རྣམ་གཞག་ལྟར་སྒྲ་མཐོ་དམའ་གཏན་འཁེལ་བྱ་དགོས་པ་དང་། ཆེས་མང་ཆེ་བ་ལྔ་པའམ་Gགདངས་དང་མཚུངས།
མངའ་རིས་ཀྱི་ཁྱད་ཆོས་ལྡན་པའི་སྒྲ་སྙན་དཀྲོལ་གཏོང་མང་ཆེ་བའི་འགོ་འཇོག་ནི་སྒྲ་སྒྲིག་ཐབས་དེའི་རྒྱུད་སྟོང་གསུམ་དང་། དེ་བཞིན་རྒྱུད་སྐུད་རེ་རེའི་མཐེབ་གནས་དང་པོ་བསྣན་པ་ལས་གྲུབ་པའི་སྒྲ་རིམ་བཞིན་འགོག་འཛུགས་པ་ཞིག་ཡིན། དེ་ནི་དཀྲོལ་གཏོང་གོང་གི་སྒྲ་མཐོ་དམན་བརྟག་ཐབས་དང་། མཛུབ་མོའི་འགུལ་སྐྱོད་སྦྱོང་བརྡར་བྱ་རྒྱུ་དམིགས་ཡུལ་དུ་བཟུང་བའི་གོམས་གཤིས་ནས་འགོ་འཇོག་རོལ་དབྱངས་ཀྱི་གྲུབ་ཆ་ལྡན་པའི་རྣམ་པར་གྱུར་བ་མིན་ནམ་སྙམ། དེ་ལྟ་བུ་རོལ་དབྱངས་ཀྱི་གཞུང་དངོས་དང་འབྲེལ་བ་དེ་ཙམ་མེད་པའི་འདེགས་དབྱངས་༼ 起句 ༽ཀྱི་དུམ་བུ་དེ་རིགས་ཀྱི་མྱུར་ཚད་ཀྱང་གཞུང་དངོས་ཀྱི་འགོ་འཇོགས་ལས་རང་མོས་དེ་བས་ཆེ་བ་ཡོད། དོ་སྣང་བྱ་དགོས་པ་ཞིག་ལ། བསགས་སྒྲིག་ཅེས་བྱ་བའི་སྒྲ་སྒྲིག་སྟངས་དེ་ཡང་བསགས་ལོག་ཅེས་བྱ་བའི་གདངས་བསྒྱུར་ཐབས་དང་འབྲེལ་བ་དམ་ཟབ་ཡོད། ཅིའི་ཕྱིར་ཞེས་ན། བསགས་སྒྲིག་ནི་བསྟུད་མར་དཀྱུས་རིམ་བཞི་ལྡན་ཀྱི་འཚམས་འགྲིག་སྒྲ་ཐག་གི་འབྲེལ་བར་གཞིགས་ནས་སྒྲ་སྒྲིག་པ་ཞིག་ཡིན་པས། རྒྱུད་སྐུད་ཆ་སོ་སོའི་བར་གྱི་སྒྲ་ཐག་གི་འབྲེལ་བ་གཅིག་མཚུངས་ཡིན། དེར་བརྟེན། ཐོག་མའི་སྒྲ་གདངས་ཀྱི་འབྲེལ་བའི་རྣམ་གཞག་ལྟར་ཅུང་སྟབས་བདེ་པོའི་ངང་ནས་གོང་འོག་གཉིས་སུ་གདངས་བསྒྱུར་ཐུབ། གཉིས་པ། དཀྱུས་སྒྲིག་གམ་དབུས་སྒྲིག དཀྱུས་སྒྲིག་གམ་དབུས་སྒྲིག་ནི་སྤྱིར་བཏང་གི་སྒྲ་སྒྲིག་སྟངས་སམ་དབུས་ཀྱི་སྒྲ་སྒྲིག་སྟངས་ལ་ཟེར་བ་དང་། དཀྱུས་རིམ་བཞི་ལྡན་གྱི་འཚམས་འགྲིག་སྒྲ་ཐག་གི་འབྲེལ་བར་གཞིགས་ནས་སྒྲ་སྒྲིག་པ། དེ་ཡང་རྒྱུད་སྐུད་ཆ་དང་པོའི་སྒྲ་མཐོ་དམན་གཏན་འཁེལ་ཚར་རྗེས་སྟེང་གི་དཀྱུས་རིམ་བཞི་ལྡན་གྱི་འཚམས་འགྲིག་སྒྲ་ཐག་གི་འབྲེལ་བར་གཞིགས་ནས་རྒྱུད་སྐུད་ཆ་གཉིས་པའི་སྒྲ་གཏན་འཁེལ་བྱ་དགོས་པ།
ཡིད་ཀྱི་ཁྱེའུ་ཆུང་དང་བཻ་རོ་ཙ་ནའི་གཏམ་རྒྱུད་ས་བོན་
མདོ་གཟེར་མིག་༼སྟོད་ཆ་ངོས་༡༤༩༽ལས། བདག་ཅག་མཆིས་པའི་ཡུལ་ནི། འཇིག་རྟེན་གྱི་ཁམས། ཤར་ཕྱོགས་ཀྱི་གླིང་། ཧོས་མོ་གླིང་དྲུག་ལགས་སོ། ཞེས་པ་ནས། ༼༡༥༠༽མཐོ་སར་འདྲེན་པ་དང་། ཐར་ལམ་སྟོན་པའི་སློབ་དཔོན་མི་བདོག་ནས། སྟོན་པ་ཉིད་སྤྱན་འདྲེན་འོང་བ་ཡིན། ཞེས་སོགས་ནས་བསྟན་པའི་སྟོན་པ་གཤེན་རབ་ཀྱིས་ཧོས་ཀྱི་རྒྱལ་པོ་དང་བ་ཡིད་རིང་གི་མཆོད་གནས་སུ་ཁོང་གི་སློབ་མའི་གཙོ་བོ་ཡིད་ཀྱི་ཁྱེའུ་ཆུང་བཏང་བ་དེ་ཧོས་ཀྱི་ཡུལ་དུ་ལོ་གསུམ་ལ་བོན་བསྟན་ཏེ་ཡུལ་ཕྱོགས་དེར་མཛད་ཕྲིན་ཆེན་པོ་བྱུང་སྟེ་ཡོད་པར། རྒྱལ་པོའི་བཙུན་མོ་གུ་ལིང་མ་ཏི་བྱ་བས་ཡིད་ཀྱི་ཁྱེའུ་ཆུང་ལ་ཆགས་སེམས་བཅང་བ་རེ་དོན་མ་གྲུབ་ནས་ཁོང་ལ་བསྐུར་འདེབས་ཆེན་པོ་ཞུས་པའི་རྐྱེན་ཀྱིས་ནད་ངན་མཛེ་ཡིས་ཟིན་ཏེ་འཆི་ལ་ཐུག་པ་དང་། སློབ་དཔོན་ཡུལ་ཕྱོགས་གཞན་གྱི་རི་གསེང་དུ་གཤེགས་ཏེ་མེད་པར། སྟོན་པ་གཤེན་རབ་སྤྱན་དྲངས་དུས་སྟོན་པས་མོ་རང་ལ་སླར་ཡིད་ཀྱི་ཁྱེའུ་ཆུང་ལ་སྔར་བྱས་སྡིག་པ་བཤགས་སྦྱོང་བྱས་ན་ཕན་ཚུལ་བཀའ་སྩལ་པ་ལྟར་གདན་འདྲེན་ཞུས་ཏེ་གནོང་འགྱོད་ཞུམས་པའི་སྒོ་ནས་བཤགས་སྦྱང་དང་ཚོགས་བསགས་རྒྱ་ཆེན་བགྱིས་མཐར་མོ་རང་ལས་སྒྲིབ་བྱང་སྟེ་ཐར་པར་འཁོིད་པའི་ཚུལ་རྒྱས་པར་བཀོད་ཡོད་པའི་གཏམ་རྒྱུད་འདིའི་རྒྱུད་རིམ་ནང་དུ་སྤྱིར་བུད་མེད་ཀྱི་འདུ་ཤེས་དང་། ཡིད་ཀྱི་ཁྱེའུ་ཆུང་ལྟ་བུ་དཀའ་ཐུབ་པ་ཚད་ལྡན་གྱི་གནས་ཚད་དང་། རྒྱལ་པོ་དང་བ་ཡིད་རིང་གི་མངོན་འདོད་ཀྱི་རང་བཞིན་དང་། ཡིད་ཀྱི་ཁྱེའུ་ཆུང་ལམ་བར་དུ་མགར་བ་དང་འཕྲད་པའི་འཁྲུག་ཆ་དོད་པའི་སྒྱུ་རྩལ་གྱི་ཁྱད་ཆོས་དང་། རྒྱལ་པོས་ཆུ་ཕ་རོལ་དུ་གཤེགས་ཚར་བའི་ཡིད་ཀྱི་ཁྱེའུ་ཆུང་ལ་འགྱོད་བཤགས་ཀྱི་སྨྲེ་ངག་དང་། བཙུན་མོ་ནད་ངན་གྱིས་མནར་ཏེ་ཡི་མུག་པའི་སྐྱོ་ཉམས་དང་། མཐར་ཡིད་ཀྱི་ཁྱེའུ་ཆུང་དང་བཙུན་མོ་རྒྱལ་པོ་སོགས་སྟོན་པའི་སྤྱན་སྔར་འཚོགས་པའི་རྒྱུད་རིམ་དང་། སྐབས་དེ་དུས་བཙུན་མོ་ཕྱག་འཚལ་བའི་སྐབས་ཀྱི་མགོ་བོ་ཡར་མི་ཐེག་པའི་གནོང་འགྱོད་ཀྱི་ངོ་ཚ་བའི་ཉམས་སོགས་རྩོམ་རིག་འདིར་སྒྱུ་རྩལ་གྱི་ཁྱད་ཆོས་རྨད་དུ་བྱུང་བ་ལྡན་ཡོད་པའི་གཏམ་རྒྱུད་ཅིག་ཡིན་ཞེས་ཤོད་ཆོག །གཏམ་རྒྱུད་འདི་ནི་བཀའ་ཐང་སྡེ་ལྔའི་ནང་དུ་བཱེ་རོ་ཙྭ་ནའི་གཏམ་རྒྱུད་ཅིག་དང་ནང་དོན་དང་རྣམ་པ་གང་གི་ཐད་ནས་འདྲ་མཚུངས་སུ་གྱུར་ཡོད་པ་ནི་དཔྱད་བྱ་ཞིག་ཡིན་ཏེ། བཀའ་ཐང་སྡེ་ལྔ་༼མི་རིགས་དཔེ་སྐྲུན་ཁང་གི་དཔར་མ་ངོས་༢༤༤༽ལས། ནང་པར་སློབ་དཔོན་དྲོ་ལ་བྱོན་ཙ་ན། བསམ་ཡས་ཡུལ་གྱི་བྱ་གག་རྣམས་ཀྱིས་བསུས། དེ་ནས་རི་དྭགས་སྤུ་སྡུག་རྣམས་ཀྱིས་བསུས། ཞེས་སོགས་ཀྱིས་བཱེ་རོ་ཙ་ན་དང་ཡིད་ཀྱི་ཁྱེའུ་ཆུང་གཉིས་མི་སྣ་གཅིག་གི་ངོ་བོར་བྱུང་ལ། བཙུན་མོ་གུ་ལིང་མ་དང་ཚེ་སྤོང་ཟ་དམར་རྒྱན་གཉིས་མི་སྣ་གཅིག་ཏུ་སོང་སྟེ་བཙུན་མོས་ལྟོ་ལོང་བཏབ་ཚུལ་༼༢༤༦༽བཙུན་མོས་འོང་དུ་རེ་ནས་བསྡད་ངང་ཐུང་། ཞེས་དང་། བཱེ་རོ་ཙ་ན་དང་ཡིད་ཀྱི་ཁྱེའུ་ཆུང་གཅིག་གྱུར་གྱི་མི་སྣ་དེས་རི་ལ་གཤེགས་པའི་ལམ་བར་མགར་བ་དང་འཕྲད་པ་ནི། ༼༢༤༨༽དེ་ནས་ལ་བརྒལ་ལུང་ལ་བབ་ནས་བྱོན། ཞེས་སོགས་དང་། ཧོས་དང་བ་ཡིད་རིང་དང་རྒྱལ་པོ་ཁྲི་སྲོང་གཅིག་གྱུར་གྱི་མི་སྣ་དེས་འཚོལ་དུ་གཤེགས་པ་ནི། ༼༢༥༠༽དེ་དུས་རྒྱལ་པོ་ཁྲི་སྲོང་ལྡེ་བཙན་ནི། ཞེས་སོགས་ཀྱིས་བསྟན། བཱེ་རོ་ཙ་ན་དང་ཡིད་ཀྱི་ཁྱེའུ་ཆུང་གཅིག་གྱུར་གྱི་མི་སྣ་དེས་ཀླུ་བསྒྲུབས་ནས་བཙུན་མོ་ལ་ཙི་ཙི་ཛ་ལ་བཏང་བ་ནི། ༼༢༥༣༽དེ་ནས་ནང་པར་ནམ་ལངས་གུང་སོང་ནས། ཞེས་སོགས་དང་། མོ་མའི་ལུང་འབྲས་ལྟར་བཙུན་མོར་ལྟོ་ལོང་སྐུར་བཏབ་དྲང་པོར་སྨྲ་ཁས་བླངས་པ་ནི་གཅིག་གྱུར་ཡིན་པ་དང་། སྟོན་པ་གཤེན་རབ་གུ་རུ་རིན་པོ་ཆེ་གཉིས་གཅིག་གྱུར་གྱི་མི་སྣ་དེས་ལུང་བསྟན་མཛད་ནས་བཱེ་རོ་གདན་དྲངས་པ། བཙུན་མོས་བཤགས་པ་ཕུལ་བས་བཱེ་རོ་ཙ་ན་དགྱེས་ཏེ་བཙུན་མོ་ནད་ལས་གྲོལ་བ། བཙུན་མོས་སྒྲིབ་སྦྱོང་བྱས་ཏེ་མཐར་སྒྲིབ་པ་བྱང་བ་སོགས་གཅིག་གྱུར་ཡིན་པས་འདིའི་ཕྱོགས་ལ་དཔྱད་སྡུར་བྱས་ན་ཡ་མཚན་པའི་རྣམ་པ་མཐོང་རྒྱུ་ཡོད་སྙམ་མོ། །
ལུའོ་ནེའུ་གཙང་པོ།
ལུའོ་ནེའུ་གཙང་པོ་
རབ་ཏུ་འབྱམས་ཀླས་པའི་མཚན་གྱི་མེ་ཏོག
རབ་འབྱམས་པའི་མིང་བཏགས་བླངས་པ། སྔར་བོད་དུ་སེ་འབྲས་དགེ་གསུམ་མ་བྱུང་གོང་དུ་སངས་རྒྱས་ཆོས་ལུགས་ཀྱི་མཚན་ཉིད་རིག་པ་ལ་སློབ་སྦྱོང་བྱེད་པའི་དགོན་པ་ཆེ་ཤོས་གསང་ཕུ། རྭ་བ་སྟོད། ཚལ་གུང་ཐང་། དགའ་གདོང་། སྐྱོར་མོ་ལུང་། ཟུལ་ཕུ་བཅས་དབུས་གཙང་གདན་ས་ཆེན་པོ་དྲུག་ཟེར་ཞིང་། དེ་དག་ཏུ་ཐོས་བསམ་སློབ་གཉེར་གྱི་ཆུ་ཚད་མཐོ་དམན་ལ་གཞིགས་པའི་མིང་བཏགས་ཀྱི་ཡིག་ཚད་གཏོང་བའི་ལམ་ལུགས་མེད་ཅིང་། རབ་འབྱམས་པ་སངས་རྒྱས་འཕེལ་གྱིས་གཞུང་ཆེན་པོ་ལྔ་ལ་ཐོས་བསམ་སློབ་གཉེར་ཐོན་རིམ་བཞིན་གོང་གསལ་གྱི་གདན་ས་ཆེན་པོ་དྲུག་ལ་གྲྭ་སྐོར་གནང་སྟེ་རབ་འབྱམས་པའི་མིང་བཏགས་ལེན་པའི་སྲོལ་བཙུགས། དེའི་ནང་ནས་གནས་ཚད་ཐོ་དམན་གྱི་དབང་གིས་རིམ་པ་གསུམ་དུ་ཕྱེ་ཡོད། ༡.དཀའ་བཅུ། གཞུང་ཆེན་པོ་ལྔ(མངོན་པ་གོང་འོག་གཉིས། དབུ་མ། ཕར་ཕྱིན། རྣམ་འགྲེལ་བསྡུས་གྲྭ། འདུལ་བ)ཆ་ཚང་བར་སློབ་གཉེར་ཐོན་པ། ༢.དཀའ་བཞི་པ། གཞུང་ཆེན་པོ་ལྔ་ཡི་ནང་ནས་བཞི་ལ་སློབ་གཉེར་ཐོན་པ། ༣.རབ་འབྱམས་པ། གཞུང་ཆེན་པོ་ལྔའི་ནང་ནས་གཉིས་ཙམ་ལ་སློབ་གཉེར་ཐོན་པ་བཅས་ཡིན། རྗེས་སུ་རབ་བྱུང་བཅུ་པའི་ཆུ་གླང（༡༦༡༣）ལོ་ནས་ལོ་དྲུག་རིང་པཎ་ཆེན་ཨེར་ཏི་ནི་སྐུ་ཕྲེང་བཞི་པ་བློ་བཟང་ཆོས་ཀྱི་རྒྱལ་མཚན་གྱིས་ལྷ་ས་སྨོན་ལམ་ཆེན་མོའི་ཚོགས་དབུ་གནང་ཞིང་། དེའི་རིང་སེ་འབྲས་དགེ་གསུམ་ནས་སློབ་གཉེར་ཐོན་པའི་དགེ་བཤེས་བཟང་བ་རྣམས་འདེམས་སྒྲུགས་ཀྱིས་ལྷ་ས་སྨོན་ལམ་ཆེན་མོའི་གྲྭ་སྐོར་དམ་བཅའ་འཇོག་པ་དང་ཨང་རིམ་སྤྲོད་པའི་ལམ་སྲོལ་གསར་འཛུགས་གནང་བ་དེ་ནས་དགེ་བཤེས་ལྷ་རམས་པའི་སྲོལ་ཐོག་མར་བྱུང་བ་ཡིན།༼དུང་དཀར་ཚིག་མཛོད་ཆེན་མོ་༽ལས་བཏུས།
ཐང་ཁྲག
ཐང་ཁྲག་ནི་ཤིང་གི་རིགས་ཞིག་རེད།
དོམ།
དོམ་གྱི་ལུས་པོ་ཚོ་ཞིང་ཆེ། ལུས་པོའི་ལྗིད་ཚད་ལ་སྟོང་ཁེ་༡༥༠ལྷག་ཙམ་ཡོད། རྔ་མ་ཐུང་བས་ལི་སྨིས་༧-༨ཙམ་ལས་མེད། ལུས་ཡོངས་ཀྱི་སྤུ་ནག་པོ་ཡིན་ལ། སྐེ་དང་སོག་པའི་སྟེང་གི་སྤུ་ཅུང་རིང་། དོམ་ཀྱི་མིག་གི་ཚོར་བ་ཅུང་ཞན། དོམ་ནི་ནགས་རིའི་ཁྲོད་དུ་འཚོ་ཞིང་། ཤིང་སྡོང་སྟེང་དུ་འཛེག་པའི་ནུས་པ་ཡོད། གྲང་ངར་ཆེ་བའི་ས་ཁུལ་དུ་འཚོ་བའི་དོམ་གྱིད་ཟླ༩-༡༡བར་གཟན་མང་དུ་བཟས་ཏེ་ནུས་ཚད་གསོག་འཇོག་བྱས་རྗེས། སྐམ་པོ་རླན་མེད་གྱི་སྡོང་རྒན་ཆེན་པོའི་དོང་བུའམ་བྲག་ཁུང་ནང་དགུན་ཉལ་བྱེད། ཕྱི་ལོའི་ཟླ་གསུམ་པར་ད་གཟོད་གཉིད་ལས་སད་པ་རེད།
གཡའ་ཤིང་།
གཡའ་ཤིང་ནི་ཤིང་གི་རིགས་ཞིག་རེད།
ཏོན་གཙང་པོ།
ཏོན་གཙང་པོ་
རབ་རྟོག་གི་རྒྱན་གསུམ།
དོན་རྒྱན་སུམ་ཅུ་སོ་ལྔའི་ནང་གསེས་བཅུ་གཉིས་པ་རབ་རྟོག་གི་རྒྱན་ནི་སེམས་ལྡན་ནམ་སེམས་མེད་ཀྱི་དངོས་པོའི་གནས་ལུགས་རང་བཞིན་ཇི་ལྟར་གནས་པ་དེ་ཉིད་དགོས་དབང་གི་འདོད་པས་རྣམ་པ་གཞན་ཞིག་ཏུ་སྒྲོ་བཏགས་ནས་བརྗོད་པའི་རྒྱན་ཞིག་སྟེ་དེའི་ནང་གསེས་རྣམ་གྲངས་གསུམ་ནི། སེམས་ལྡན་རབ་རྟོག་དང་། སེམས་མེད་རབ་རྟོག ཏིང་ངེ་འཛིན་གྱི་རབ་རྟོག་བཅས་སོ། །༼དུང་དཀར་ཚིག་མཛོད་ཆེན་མོ་༽ལས་བཏུས།
ཀུ་ན་ལ་མིག་གི་རྟོགས་བརྗོད་
འདི་སྡེ་དགེ་བསྟན་འགྱུར་འདུལ་བའི་གྲས་པོད[སུ]པར་《ཀུ་ན་ལའི་རྟོགས་པ་བརྗོད་པ》དེ་ལོ་ཆེན་རིན་ཆེན་བཟང་པོས་བོད་སྐད་དུ་བསྒྱུར་གནང་མཛད་པ་ཞིག་ཡིན་ཅིང་། དེ་དང་འདྲ་བ《སྐྱེས་རབས་དཔག་བསམ་འཁྲི་ཤིང》ཡལ་འདབ་ང་དགུ་པ《ཀུན་ལའི་རྟོགས་བརྗོད》ཅེས་པ་ཞིག་ཀྱང་ཡོད་། པ་ནང་དོན་གཅིག་མཚུངས་ཡིན།
ཟླ་༦ཚེས་༡༣ཉིན་
ཟླ་༦ཚེས་༡༣ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༦༤པ་ཡིན། ལོ་མཇུག་ལ་ད་དུང་ཉིན་༢༠༡ཡོད།
ཡོམ་འབོག་ཤིང་།
ཡོམ་འབོག་ཤིང་ནི་ཤིང་གི་རིགས་ཞིག་རེད།
བྱང་སྣེའི་མཚོ་བྱེའུ།
བྱང་སྣེའི་མཚོ་བྱེའུ་ནི་བྱ་རིགས་གཅིག་རེད།
ཀུ་ན་ལ་
༼དུང་དཀར་ཚིག་མཛོད་ཆེན་མོ་༽ནས་བཏུས།
རབ་རྟོག་སྒྲ་བདུན།
རབ་རྟོག་གི་རྒྱན་ལས་འཕྲོས་པའི་རབ་རྟོག་གསལ་བྱེད་ཀྱི་སྒྲ་བདུན་ཡོད་དེ། ༡.སྙམ། ༢.དོགས། ༣.ངེས། ༤.འདྲ། ༥.མིན་ནམ། ༦.ཅིས་མ་ཡིན། ༧.ཇི་ལྟར་མིན་ཞེས་པ་རྣམས་སྙན་ངག་མཁན་ནམ་རྩོམ་པ་པོ་རང་གིས་བསམ་ཚུལ་གསལ་བར་བྱེད་པའི་ཆ་ནས་བཞིན་སྒྲ་དང་མཚུངས་སོ། །༼དུང་དཀར་ཚིག་མཛོད་ཆེན་མོ་༽ལས་བཏུས།
ཀོང་པོ
བོད་དབུས་གཙང་རུ་བཞིའི་ཁོངས་གཡོ་རུའི་ཤར་ཕྱོགས་སུ་ཉང་པོ། ལོང་པོ། གཉིས་ཞེས་ཉང་ཆུའི་སྟོད་སྨད་བར་གསུམ་གྱི་ཡུལ་ལུང་ཁག་གསུམ་ཡོད་ཅིང་། ཉང་ཆུའི་སྟོད་རྒྱུད་ཉང་ཆུ་ཆེ་ཆུང་གཉིས་འབབ་པའི་རྒྱུད་ནས་ཆུ་གཉིས་འདྲེས་མཚམས་ཁམས་ཁོངས་སུ་ཡིན་པའི་ཀོང་པོ་རྒྱ་མདའ་ལ་མ་སླེབས་བར་ལ་ཉང་པོ་ཟེར་ཞིང་། དེ་ནས་ཞོ་ཁའི་རྒྱུད་ནས་འབབ་པའི་ཆུ་ལ་ཐུག་གི་བར་ལོང་པོ། ཉང་ཆུ་དང་ཞོ་ཁའི་ཆུ་ཆེན་འདྲེས་མཚམས་ནས་ཀོང་སྨད་རྩེ་ལྷ་སྒང་བར་ལ་ཀོང་པོ་ཟེར།
ས་ཁྲ་འདི་ནི་བོད་ཀྱི་ས་ཁྲ་མ་རེད། རྒྱ་ནག་གཞུང་གིས་གཏན་འབབ་བྱས་པའི་བོད་དེ་རེད། ས་ཁྲ་འདི་གཏན་ནས་སྤྱོད་མི་རུང་། === ལོ་རྒྱུས་རགས་བསྡུས། === སྔོན་དུས་བོད་བཙན་པོའི་རྒྱལ་རབས་སྐབས་ཀོང་པོ་སྟོད་སྨད་ཀྱི་ས་ཁུལ་རྣམས་ཀོང་དཀར་པོ་མང་པོ་རྗེ་ལ་རང་བདག་གི་དབང་ཆ་གནང་བ་དང་། ཀོང་དཀར་པོ་མང་པོ་རྗེ་ནི་རྒྱལ་པོ་གྲི་གུམ་བཙན་པོའི་སྲས་གཉིས་ཀྱི་གཅུང་པོ་ཉ་ཁྲིའི་མི་རྒྱུད་ཡིན་པར་བརྟེན་ཀོང་པོའི་རྗེ་དཔོན་ནི་དཀར་པོ་མང་པོ་རྗེའི་མི་རྒྱུད་ནས་བསྐོས་རྒྱུ་དང་། མི་རྒྱུད་ངོ་མ་ཆད་ན་ཁོང་གི་གཉེན་ཚན་རྒྱུད་པ་ཡིན་པ་ཞིག་ལ་བསྐོ་རྒྱུ་སོགས་ཀྱི་བཀའ་གཙིགས་མདོར་བསྡུས་ཤིག་ཀོང་པོ་དེ་མོ་ཁུལ་གྱི་བྲག་བརྐོས་ཡི་གེ《བོད་ཀྱི་ལོ་རྒྱུས་ཐོག་གི་བཀའ་གཙིགས་དང་རྡོ་རིང་ཡི་གེ་གཅེས་བསྡུས》ལྕགས་དཔར་མའི་ནང་གསལ།
ཆོས་ལུགས་དད་མོས།
ཀོང་པོའི་ཡུལ་འདིར་སྔོན་དུས་བོན་ཆོས་དར་ཁྱབ་ཆེ་བར་བྱུང་བའི་རྟགས་སུ་བོན་སྟོན་པ། གཤེན་རབས་ཀྱི་གནས་ཆེན་དུ་གྲགས་པའི་བོན་རི་དང་སྟག༌རྩེ་རི་ཁྲོད་ཟེར་བ་སོགས་ཡོད་པ་མ་ཟད། བོན་རྙིང་པའི་ལུགས་སྲོལ་ལྟར་གྱི་དམར་མཆོད་དང་། གྲི་འདུལ། ། གཤིན་འདུར་སོགས་ཀྱི་ལུགས་སྲོལ་ཀྱང་ཡོད། ཀརྨ་བཀའ༌བརྒྱུད་ཀྱི་བསྟན་པ་དར་འགོ་ཚུགས་པ་ནས་ཀོང་ཀར་སྲིད་པ་ཞེས་ཀརྨ་བཀའ་བརྒྱུད་ཀྱི་ཆོས་ལུགས་ལ་དད་ཞེན་ཆེན་པོ་ཡོད་པའི་དགོན་པ་དང་། སྡེ་དཔོན་སྟོབས་ཆེན་མང་པོ༌བྱུང་མྱོང་བ་དང་། དགེ་ལུགས་པའི་བསྟན་པ་དར་འགོ་ཚུགས་རྗེས་ནས་དགེ་དགོན་ཆེ་ཆུང་ཁག་ཉི་ཤུ་ཙམ༌བྱུང་མྱོང་བ་དང་། འབྲུག་པ་བཀའ་བརྒྱུད་དང་། གསང་སྔགས་སྔ་འགྱུར་གྱི་དགོན་སྡེ་དང་། གནས་ངོ་མཚར་ཅན་ཡང་འགའ་ཞིག་མཇལ་རྒྱུ་ཡོད་པ་རྣམས་ཀྱང་ཡུལ་སྐོར་སྤྲོ་འཆམ་གྱི་རྟེན་གཞིར་བྱས་ཆོག་པ་ཡིན།
ཟུར་བཀོད།
ཁོ་བོས་གོ་ཐོས་སུ《ཀོང་པོ་ཆོས་འབྱུང》ཞེས་པ་ཞིག་ཡོད་སྐད་ཐོས་པ་ད་ཕན་ཐབས་ཇི་འདྲ་བྱས་ཀྱང་ལག་སོན་མ་བྱུང་བས་མྱུར་སྐྱོབ་བྱ་དགོས་ངེས་ཤིག་རེད་སྙམ་པ་འདིར་དཔྱད་གཞིར་བཀོད།
མཆན། ཀོང་པོའི་ཆོས་འབྱུང་ཟེར་བ་དེ་རྗེ་ཏཱ་ར་ནཱ་ཐས་མཛད་པའི་མྱང་ཡུལ་སྟོད་སྨད་བར་གསུམ་གྱི་ལོ་རྒྱུས་དེའོ།
དཔྱད་གཞིའི་ཡིག་ཆ།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀུ་ཅོར་རྟོགས་ལྡན་སངས་རྒྱས་དཔལ་བཟང་
རྗེ་ཙོང་ཁ་པ་ཆེན་པོའི་དངོས་སློབ་རྟོགས་ལྡན་ལྔ་ཞེས་གྲགས་པའི་ནང་ཚན་ཞིག་ཡིན། ཉང་ལོང་ཀོང་གསུམ་དུ་གྲགས་པའི་ཉང་པོ་ཀུ་ཅོར་གྱི་གྲོང་ཚོར་རབ་བྱུང་དྲུག་པའི་མེ་སྟག(༡༣༨༦)ལོ་ནས་རབ་བྱུང་བདུན་པའི་ཤིང་གླང་(༡༤༤༥)ལོ་བར་དགུང་ལོ་དྲུག་ཅུ་བཞུགས། དགུང་ལོ་ཆུང་དུས་ནས་སྔོན་གྱི་སྐྱེ་བ་མང་པོ་ཐུགས་ལ་དྲན་པ་དང་། བྱིས་པ་ཕལ་པའི་ཀུན་སྤྱོད་ལས་འདས་པ་ཞིག་བྱུང་། རྗེ་ཙོང་ཁ་པ་ཆེན་པོ་དང་། མཚོ་ཁ་ཆོས་རྗེ། ཀརྨ་པ་དེ་བཞིན་གཤེགས་པ། མི་ཉག་རྟོགས་ལྡན་གྲགས་པ་རིན་ཆེན་སོགས་བླ་མ་ལྔ་བཅུ་ལྷག་ཙམ་ལ་བསྟེན་ནས་མདོ་སྔགས་ཀྱི་ཆོས་མཐའ་ཡས་པ་གསན་ཅིང་། ཆོས་ལྡན་གྱི་དགོས་པ་ཁྱད་པར་ཅན་མ་གཏོགས་པ་རྒྱུན་དུ་གནས་ངེས་མེད་ཀྱིས་སྒྲུབ་པ་ཉམས་བཞེས་གཙོ་བོར་མཛད། ཐུགས་རྒྱུད་ལ་རྟོགས་པའི་ཡོན་ཏན་ཁྱད་པར་ཅན་འཁྲུངས་ཏེ་གྲུབ་པ་བརྙེས་པའི་རྟགས་མཚན་དངོས་སུ་བསྟན་པའི་ངོ་སྤྲོད་མང་པོ་མིག་ལམ་དུ་མཐོང་རྒྱུ་སྣང་། སྐུ་རྟེན་དུ་རྒྱལ་བ་བྱམས་པའི་སྟོང་སྐུ་དང་སྤྱན་རས་གཟིགས་ཀྱི་སྐུ་མང་པོ། གསུང་རྟེན་དུ་བཀའ་འགྱུར་ཆ་ཚང་། ཐུགས་རྟེན་དུ་ལྷ་ས་གྲོང་ཁྱེར་དབུས་རིའི་གནས་བསྐོར་ཡོངས་རྫོགས་འཁོར་བའི་མཆོད་རྟེན་བརྒྱ་དང་བརྒྱད་བཅས་བཞེངས་པར་མཛད། ཀརྨ་པ་དེ་བཞིན་གཤེགས་པས་ལུང་བསྟན་མཛད་པ་ལྟར། སྤོ་བོ་ཡེ་གོང་ནས་ཡིན་པའི་བུ་མོ་སངས་རྒྱས་འཚོ་མོ་ཞེས་པ་རིག་མར་བཞེས་ཏེ་སྲས་ལྕམ་སྲིང་བཞི་འཁྲུངས་པའི་ཆེ་བ་དཀོན་མཆོག་འབྱུང་གནས། འབྲིང་བ་མཁས་གྲུབ་འཇམ་དབྱངས་གཞོན་ནུ། ཆུང་བ་འཕགས་པ་ལྷ་སྐུ་ཕྲེང་དང་པོ་བཅས་བསྟན་འགྲོའི་དོན་རྒྱ་ཆེར་མཛད་པའི་སྐྱེས་ཆེན་ཁྱད་དུ་འཕགས་པ་གསུམ་བྱུང་། དགུང་ལོ་དྲུག་ཅུ་པ་ཤིང་གླང(༡༤༤༥)ལོར་སྐུ་གཤེགས་རྗེས་སྐུ་གདུང་རིལ་པོར་གསེར་འབུམ་ཞིག་བཞེངས་པ་རྗེས་སུ་དགའ་ལྡན་སྤྲུལ་སྐུ་དགོངས་པ་རྫོགས་པའི་རྟེན་དུ་ཐུབ་དབང་གི་སྐུ་བཞེངས་སྐབས་ཀུ་ཅོར་བའི་དབུ་ཐོད་དེ་ཐུབ་སྐུའི་གཟུངས་སུ་ཕུལ་ནས་ཀོང་པོ་དེ་མོ་དགོན་གྱི་མཆོད་ཁང་གསར་པར་བཞུགས་སུ་གསོལ་བ་ཡིན། གསུང་རྩོམ་སྐོར། 《བཀའ་བརྒྱུད་གསེར་ཕྲེང་སྐྱེས་རབས་བརྒྱ་རྩ》《མདོ་རྒྱུད་དགོངས་གསལ》《མདོ་སྔགས་གསལ་སྒྲོན》《ཐུགས་རྗེ་ཆེན་པོ་བཅུ་གཅིག་ཞལ་གྱི་ཟབ་ཁྲིད་འགྲོ་བ་ཀུན་འདྲེན》དེའི་ཆོས་འབྱུང《གཏམ་རྒྱུད་བདུད་རྩིའི་རྒྱུན་བཟང་མི་ཏྲ་ཁྲིད་དྲུག》《མགུར་འབུམ》སོགས་པོད་དགུ་ཙམ་ཡོད་ཚུལ་རྣམ་ཐར་དུ་གསལ། རྣམ་ཐར་ལོ་རྒྱུས་ཅུང་ཟད་ཙམ་ཕན་བདེ་སྤྲུལ་སྐུ་ཤཱཀྱ་ལྷ་དབང་གིས་མཛད་པའི་ཞལ་སྔ་བཀའ་བརྒྱུད་ཀྱི་ཐུན་མོང་མ་ཡིན་པའི་ཆོས་འབྱུང》བྲིས་མའི་ཤོག་གྲངས༤ནས༧བར་གསལ།
༼དུང་དཀར་ཚིག་མཛོད་ཆེན་མོ་༽ནས་བཏུས།
༡༨༤༦ལོ།
༡༨༤༦ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
གླིང་སྨྱོན་
གླིང་སྨྱོན།  དངོས་མིང་ལ་འབུམ་པ་རྒྱལ་ཟེར་ཞིང་།   ཨ་མདོ་རེབ་གོང་གི་མི་ཡིན།   ཆུང་ངུའི་དུས་ནས་བོད་ཡིག་གཙོར་བྱས་སློབ་གྲྭ་ཆུང་འབྲིང་འགྲིམས། སྤྱི་ལོ༢༠༠༠ལོར་སྦྱངས་འབྲས་ལེགས་པོ་བླངས་ནས་ནུབ་བྱང་མི་རིགས་སློབ་གྲྭ་ཆེན་མོའི་གློག་ཤུགས་བཟོ་སྐྲུན་སློབ་གླིང་གི་དངོས་སྦྱོང་འཛིན་གྲྭར་རྒྱུགས་འཕྲོད་དེ་དངོས་ལུགས་རིག་པའི་ཕྱོགས་ལ་སློབ་གཉེར་བྱས། སློབ་གསེང་གི་དུས་ཚོད་བེད་སྤྱད་དེ་རྩིས་འཁོར་དང་དྲ་རྒྱའི་ཤེས་བྱར་རང་སྦྱོང་བྱས་ཏེ་བོད་ཡིག་དྲ་ངོས་བཟོ་བར་སྤྲོ་བ་སྐྱེས། ༢༠༠༥ལོར་སློབ་མཐར་ཕྱིན་མ་ཐག་ཀན་སུའུ་བོད་ཡིག་བརྡ་འཕྲིན་ལག་རྩལ་ཀུང་ཟི་རུ་ལོ་ཕྱེད་རིང་ལས་ཀ་གཉེར། སྔ་རྗེས་སུ་གངས་ལྗོངས་གཞོན་ནུའི་གླེང་སྟེགས་དང་མཆོད་མེ་བོད་ཀྱི་རྩོམ་རིག་དྲ་བ་དང། དགེ་ཆོས་དྲ་བ། ན་གཞོན་གསར་བའི་དྲ་བ། བོད་བརྙན་དྲ་བ་སོགས་ཀྱི་ལག་རྩལ་པའི་འགན་འཁུར་ནས་ལེགས་འགྲུབ་བྱུང༌། ད་ལྟ་བོད་ཀྱི་ཆ་འཕྲིན་ལག་རྩལ་དྲ་བའི་འགན་འཛིན་པ་དང་ཀྲུང་གོ་བོད་ཀྱི་དྲ་བའི་བོད་ཡིག་སྡེ་ཚན་ནང་དྲ་ངོས་ཇུས་འགོད་པ་དང་ལག་རྩལ་པའི་འགན་འཁུར་མུས་སུ་མཆིས་སོ།།
ཡངས་པ་ཅན་
མཚན་རྒྱས་པར་གནམ་གངས་ཀྱི་ར་བའམ། བདེ་ཅན་ཡངས་པ་ཅན། གནམ་རྩེ་ལྡིང་དགོན་ཞེས་སོགས་མཚན་གྱི་རྣམ་གྲངས་མི་འདྲ་བ་དང་། ཡངས་པ་ཅན་ཞེས་པ་ནི། རྒྱ་གར་གྱི་གནས་ཡངས་པ་ཅན་གྱི་མཚན་དེ་ལྟར་གསོལ་བ་དང་། གངས་ཀྱི་ར་བ་ཞེས་པ་ནི། དགོན་དེའི་མཐའ་བཞི་གངས་རིས་བསྐོར་ཡོད་པ་སྟེ་ཡུལ་དེའི་ཤར་ངོས་སུ་ཐང་ལྷའི་འབྲི་རྫི་གངས་རི། ཤར་ལྷོའི་མཚམས་སུ་ཐང་ལྷའི་དམག་དཔོན་གནོད་སྦྱིན་གངས་བཟང་། ལྷོ་ནུབ་ཏུ་ཐང་ལྷའི་རྟ་རྫི་གངས་རི། ནུབ་ངོས་སུ་ཇོ་མོ་གངས་དཀར། དེའི་ཞོགས་སུ་ལྕགས་དྲུང་སྨུག་པོ་སྤུན་བདུན། དེའི་ཞོགས་སུ་སྙེ་ལུང་བསྟན་མ་བཅུ་གཅིག དེའི་ཞོགས་སུ་གདོང་ལུང་གངས་རི། ནུབ་བྱང་ངོས་སུ་གླིང་ཆེན་ནུབ་རི་ཁྱུང་ཁྲ། དེའི་ཞོགས་སུ་གླིང་ཆུང་དཀར་མོ། དེའི་ཞོགས་སུ་ཐང་ལྷའི་ཁྱི་རྫི་གཡའ་དམར་སྟག་ལག དེའི་ཞོགས་སུ་ཐང་ལྷའི་ལུག་རྫི་ཆུ་དཀར་བེམ་མོ། དེའི་ཞོགས་སུ་ཐང་ལྷའི་བྱང་གི་དམག་དཔོན་ཁང་ཁྱིམ་བཞི་དཀར། དེའི་ཞོགས་སུ་ཐང་ལྷའི་ནང་གི་བློན་པོ་མགུལ་རིང་ཕྲག་སྟག དེའི་ཞོགས་སུ་ཐང་ལྷའི་ཤར་གྱི་དམག་དཔོན་བསམ་གཏན་གངས་བཟང་སོགས་ཀྱིས་བསྐོར་ནས་ཡོད་སྟབས་གནམ་གངས་ཀྱི་ར་བ་ཞེས་པ་དེ་ནས་བྱུང་། དེའང་ཡངས་ཅན་ཟམ་པ་གསར་པ་ཞེས་པ་ནས་ནུབ་ངོས་སུ་འཁོར་ལམ་བརྒྱུད་ནས་སྤྱི་ལེ་བཅུ་དྲུག་ཙམ་བསྐྱོད་ན་ཡངས་ཅན་གྲོང་གི་རི་ལྡེབས་སུ་དགོན་དེ་མཇལ་རྒྱུ་ཡོད། དགོན་དེ་ནི་ཐོག་མར་བཀའ་གདམས་ཀྱི་བླ་མ་ཨ་བྱང་ཆུབ་ཡེ་ཤེས་ཀྱིས་ཕྱག་བཏབ་གནང་མཛད་དེ་དགོན་མིང་ལ་གནམ་རྩེ་ལྡིང་དགོན་ཞེས་གསོལ། ད་ལྟའི་དགོན་དེའི་ཤར་ངོས་སུ་ཨ་བྱང་ཆུབ་ཡེ་ཤེས་ཀྱི་སྐུ་རུས་བཞུགས་པའི་རྩེ་ལྡིང་འབུམ་པ་ཞེས་རྡོ་རིལ་ལས་བཞེངས་པ་ཞིག་ཉམས་གསོ་ཞུས་པ་མཇལ་རྒྱུ་ཡོད། དེ་རྗེས་ཞྭ་དམར་སྐུ་ཕྲེང་གཉིས་པ་དཔལ་ལྡན་མཁའ་སྤྱོད་དབང་པོ་ཞུ་བས་དགོན་དེ་བསྐྱངས། དེ་དང་མི་རིང་བའི་ས་ན་མཁའ་སྤྱོད་སྒྲུབ་ཁང་ཞེས་པའང་མཇལ་རྒྱུ་ཡོད། ཞྭ་དམར་གྱི་བསྟན་པ་རིམ་བཞིན་འཕེལ་ནས་དགེ་འདུན་ཞལ་གྲངས་སྟོང་གཉིས་ཙམ་བྱུང་ཞེས་གསུངས། སྔོན་གྲྭ་ཚང་གསུམ་ཡོད་པ་ནི་ཤར་རྩེ་གྲྭ་ཚང་དང་། བྱང་རྩེ་གྲྭ་ཚང་། ལྷོ་རྩེ་གྲྭ་ཚང་བཅས་ཡིན། ཚོགས་ཆེན་འདུ་ཁང་ཀ་བ་སུམ་ཅུའི་མཆོད་ཁང་སྦུག་མར་གསེར་ཟངས་ཀྱི་ཐུབ་དབང་ཐོག་སོ་གཉིས་ལྡན་གྱི་ཐུགས་ཀར་འོད་སྲུང་གི་རིང་སྲེལ་བྲེ་གང་དང་། ཤར་རིའི་བུ་དང་། མོའུ་འགལ་བུའི་ཆོས་གོས་བཞུགས་སུ་གསོལ་ཞེས་གྲགས་པ་དང་དེ་འབྲེལ་ཉེ་སྲས་བརྒྱད་ཀྱིས་བསྐོར་བ། ཞྭ་དམར་སྐུ་ཕྲེང་བཞི་པའི་ཕོ་བྲང་ཟུར་བཞི་ལོག་བརྒྱད་ཅེས་པའི་ནང་ཡུམ་སྒྱུ་མ་ལྷ་མཛེས་ལ་སངས་རྒྱས་སྐུ་བལྟམས་སྐབས་ཕྱག་འཆང་གནང་བའི་ཙནྡ་ཀ་ཤུ་ཀའི་གྷ་དྷི་དང་བླ་བྲང་ནང་གསེར་ཟངས་ཀྱི་བྱམས་པ་ཐོག་སོ་གསུམ་ལྡན། དངུལ་གདུང་ལྷ་ཁང་ནང་བཀའ་བརྒྱུད་བླ་རབས་ཀྱི་ཞལ་ཐང་བཞི་བཅུ་ལྷག ཞྭ་དམར་སྐུ་ཕྲེང་གསུམ་པ་ནས་ལྔ་པ་བར་གྱི་གདུང་རྟེན(སྐུ་ཕྲེང་དང་པོ་གནས་ནང་དང་། གཉིས་པ་མཚུར་ཕུར་བཞུགས་ཞེས་གསུངས)ཆོས་ཕྱོགས་ཐད་དུས་འབྲེལ་གྱི་གསོ་སྦྱོང་མི་ཉམས་པའི་ཐོག ཡིད་དམ་སྤྱན་རས་ཟིགས་རྒྱལ་བ་རྒྱ་མཚོ་དང་། བདེ་མཆོག་རྡོ་རྗེ་ཕག་མོ་བཅས་རྒྱལ་བདེ་ཕག་གསུམ་གྱི་སྒོ་ནས་སྔགས་ཆོག་ཕྱག་བཞེད་མཛད། དེ་རྗེས་ཆུ་བྱིར་གོར་དམག་སྐབས་དབུ་ཉེས་བྱུང་བ་དང་། སྲིད་སྐྱོང་ཀུན་གླིང་རྟ་ཚག་བསྟན་པའི་མགོན་པོའི་དུས་དགེ་ལྡན་ལུགས་སུ་བསྒྱུར་བ་གནང་། དབྱར་གར་དབྱེའི་སྐབས་སྦྱིན་བདག་ཀུན་བདེ་གླིང་ནས་མཛད་དེ་ཛ་སག་ཀྱང་ཕེབས་སྲོལ་ཡོད། ད་ལྟ་སྔོན་གྱི་ཕྱི་བརྩིག་སྟེང་ཉམས་གསོ་ཞུས་པའི་འདུ་ཁང་ནང་འཇིམ་གྱི་ཐུབ་དབང་ཐོག་སོ་ཉིས་ལྡན་ཉན་ཐོས་གཉིས་དང་བཅས་པ་གསར་བཞེངས་དང་། སྔོན་གྱི་ཞྭ་དམར་གྱི་སྐུ་བརྙན་ཁྲུ་གང་པ། ཡང་ཐོག་དངུལ་གདུང་ལྷ་ཁང་ནང་སྐུ་ཕྲེང་བཞི་པ་སྤྱན་སྔ་ཆོས་ཀྱི་གྲགས་པའི་གདུང་རྟེན། བཀའ་བརྒྱུད་གསེར་ཕྲེང་ཞེས་པའི་བླ་རབས་ཀྱི་ཞལ་ཐང་བཞི་བཅུ་ཞེ་གཅིག་སོགས་མཇལ་རྒྱུ་ཡོད། དགོན་དེ་ནས་རྐང་ཐང་མར་ཆུ་ཚོད་གཉིས་ཙམ་སོང་ན་ཀརྨ་བཀའ་བརྒྱུད་ཀྱི་བཙུན་མའི་དགོན། རྡོ་རྗེ་གླིང་ཞེས་པ་དང་། ཡང་དེ་ནས་ཆུ་ཚོད་བཞི་ཙམ་སོང་ན་གུ་རུ་སྒྲུབ་ཁང་ཞེས་པའི་བཙུན་དགོན་གཞོང་ཆུ་ཕུ་ཞེས་པར་འཕྱིང་གུར་སྒྲུབ་ཁང་ཞེས་གུ་རུའི་སྒྲུབ་ཁང་སོགས་མཇལ་རྒྱུ་ཡོད།
༄༅། ཞོ་སྟོན།
ཞོ་སྟོན་ཟེར་ཡག་དེ་ནི་ཟླ་བ་དྲུག་པའི་ཚེས་པ་༣༠་ཉིན་གར་འབྲས་སྤུངས་ལ་སྐྱོར་མོ་ལུང་བ་དང་། ཅུང་པ་བ། རྒྱང་དཀར་བ་ཅི་དག་གི་ལྷ་མོ་བ་ཚོས་ལྷ་མོ་གཟིགས་འབུལ་ཞུ་གི་ཡོད་རེད། བོད་ཟླ་བདུན་པའི་ཚེས་གཅིག་གི་ཉིན་ནས་ཚེས་པ་བཞི་བར་དུ་ནོར་བུ་གླིང་ཁར་ལྷ་མོ་ཚོགས་པ་རེ་རེ་ནས་ཉི་མ་རེ་རེ་རེ་མོས་བྱས་ནས་ཉིན་འཁྱོངས་ལྷ་མོའི་འཁྲབ་གཞུང་རེ་རེ་འཁྲབ་ཀྱི་རེད།
མིང་འབྱུང་ཚུལ།
ཞོ་སྟོན་ཞེས་པ་ནི་སྟོན་པ་ཐུབ་པའི་དབང་པོའི་བསྟན་པ་རིན་པོ་ཆེའི་བཞེད་སྲོལ་ལྟར་དགེ་འདུན་ གྱི་འདུས་སྡེ་རྣམས་དབྱར་གནས་ལ་བཞུགས་སྐབས་སུ་བདུད་དགའ་རབ་དབང་ཕྱུག་གིས་བསྟན་ པ་ལ་བར་ཆད་མི་འཇུག་པའི་ཆེད་བདུད་སྡེར་བྲོ་བ་བསྐྱེད་པའི་སླད་འདོད་ཆོས་དང་མཐུན་པའི་ རྣམ་པ་མངོན་གསལ་ཅན་ཞིག་སྟོན་དགོས་པ་སོགས་དགོས་པ་དུ་མ་ཡོད་ལུགས་དང་།  ཤོད་སྲོལ ་གཞན་ཞིག་སྟེ་ནོར་གླིང་སྐལ་བཟང་ཕོ་བྲང་གསར་བཞེངས་སྐབས་སེ་འབྲས་དགའ་གསུམ་སོགས་ ནས་དགེ་འདུན་པ་ཨར་པོ་བསྐྱོན་པར་ཕེབས་ཡོད་པ་དང་།  ཕོ་བྲང་ལེགས་གྲུབ་ཟིན་མཚམས་ དགེ་འདུན་པ་རྣམས་ལ་ཞོའི་སྟོན་མོ་བཏང་སྟབས་ཞོ་སྟོན་ཞེས་མིང་དེ་ནས་བྱུང་བ་རེད་ཅེས་ གསུང་རྒྱུན་འདུག   དེ་བཞིན་སེ་ར་སོགས་གླིང་དགོན་ཁག་གིས་ཞོ་སྟོན་གཏོང་སྲོལ་ཡོད་པ་རེད།
ལོ་རྒྱུས།
སྔན་མ་དགོངདྲོ་ལྷ་མོ་འཁྲབ་ཚར་པའི་སྐབས་ལ་དམག་སྒར་ཁག་གི་དམག་མིའི་རུ་སྒྲིགས་ཀྱི་གུས་བཏུས་ཞུ་གི་རེད། ལྷ་མོ་ཚོགས་པ་དེ་ཚོས་ཚེས་༥་ནས་བཟུང་ཉི་མ་ཁ་ཤས་ལྷ་སའི་སྐུ་དྲག་ཆེ་ཁག་གི་གཟིམ་ཤག་ལ་ལྷ་མོ་འཁྲབ་ཀྱི་རེད། ཞོ་སྟོན་ཟེར་ཡག་ནི་དང་པོ་འབྲས་སྤུངས་ལ་ཞོའི་སྟོན་མོ་བཏང་སྲོལ་བྱུང་བ་ནས་འགོ་བཙུགས་པ་རེད། ཞོ་སྟོན་རིང་གར་ལྷ་ས་བ་མང་ཆེ་བ་གཟབ་འཆོར་གང་ཡག་ཡག་གོན། ཁ་ལག་དང་ཇ་ཆང་ཁྱེར་ནས་ནོར་བུ་གླིང་ཁར་ལྷ་མོ་ལྟ་གར་འགྲོ་གི་རེད། དགོང་དག་ཉི་མ་བཞུད་དུས་གཞས་རྣམ་ཐར་བཏང་གིན་བཏང་གིན་སོ་སོའི་ནང་ལ་ལོག་འགྲོ་གི་རེད། སྔར་གྱི་ཟློས་གར་ལྷ་མོ་བ་འཕྱོངས་རྒྱས་སྤུན་བདུན་པ་དང་། ཡར་ལུང་ བཀྲ་ཤིས་ཞོལ་པ།  རྒྱལ་གར་ཆོས་རྫོང་པ།   སྙེ་མོ་ཐོན་པ།  བྱ་སྒོ་བ། གཅུང་རི་བོ་ཆེ་པ།  སྐྱོར་མོ་ལུང་པ།   ཤང་རི་བོ་ཆེ་པ།  ཤེལ་རོང་འབྲོང་ རྩེད།  བྲོ་པ་མི་གཅིག་བཅས་ནས་བོད་ཟླ་དྲུག་པའི་ཚེས་ཉེར་དགུ་ཉིན་རྩེ་ ཕོ་བྲང་ཆེན་པོའི་བདེ་ཡངས་ཤར་དང་ནོར་གླིང་དུ་གཟིགས་ཕུད་ཕུལ་ཏེ་ འབྲས་སྤུངས་སུ་རིམ་ཐོན་བྱེད་པ་དང་། འབྲས་སྤུངས་ཕོ་བྲང་དུ་ལྷ་མོ་བ་ རྣམས་ཀྱིས་གཟིགས་ཕུད་འབུལ། ཟླ་དྲུག་པའི་ཚེས་སུམ་ཅུ་ཉིན་སྔ་དྲོ་ འབྲས་སྤུངས་ནུབ་རིའི་ལྡེབས་སུ་སྟོན་པ་ཐུབ་པའི་དབང་པོ་གཙོ་གྱུར་གྱི་ སྐུ་བརྙན་ཡོད་པའི་གོས་སྐུ་བཀྲམ་པའི་མདུན་ལྷ་མོ་བ་རྣམས་ཀྱིས་རིམ་ པས་གཟིགས་ཕུད་ཕུལ་ཟིན་རྗེས་ཁམས་ཚན་ཐོབ་ཁུངས་ཁག་ལ་ལྷ་མོ་བ་ རྣམས་ནས་རང་རང་སོ་སོའི་རྒྱལ་རབས་འཁྲབ་སྟོན་ཉིན་གང་ཐོག་སོ་སོའི་ ཐོབ་ཁུངས་བྱིན་བདག་རྣམས་མགྲོན་འབོད་ཞུ་བ་སོགས་འབྲས་སྤུངས་ཞོ་ སྟོན་ལ་སེར་སྐྱ་ཚང་མ་བྲེལ་འཚུབ་ལིང་ལིང་བྱེད། དངོས་གཞི་བོད་ཟླ་ བདུན་པའི་ཚེས་གཅིག་ཉིན་ནོར་གླིང་སྐལ་བཟང་ཕོ་བྲང་དུ་ལྷ་མོ་བ་ རྣམས་གོ་རིམ་བཞིན་གཟིགས་ཕུད་རྒྱས་པ་རེ་འབུལ་སྲོལ་དང་ཚེས་ གཉིས་ནས་བཟུང་ལྷ་མོ་ཁག་ནས་རང་རང་གི་ཁྱད་ཆོས་ལྟར་རྒྱལ་ རབས་འཁྲབ་གཞུང་གཟུགས་ཀྱི་ཉི་མ་ལ་སོགས་པ་མིག་དབང་རབ་ ཏུ་འཕྲོག་པའི་འཁྲབ་སྟོན་བྱེད་ཀྱི་ཡོད་པ་དང་། ཉིན་དེ་དག་ནང་ ལྷ་ས་གྲོང་ཁྱེར་གྱི་མང་ཚོགས་དང་། ཉེ་འཁོར་ཞིང་འབྲོག་མི་མང་ ཚོགས་རྒྱན་གོས་གཟབ་མཆོར་སྤྲས་ཏེ་ཞོ་སྟོན་དུ་བཞུགས་ཤིང་བཟའ་ བཏུང་གི་གཡོས་སྦྱོར་ཕུན་སུམ་ཚོགས་པ་ལ་ཅི་དགར་ལོངས་སུ་སྤྱོད་པ་ཡིན།
ཀོང་པོ་དེ་མོའི་རྡོ་བརྐོས་ཡི་གེ་
བཙན་པོ་ཁྲི་ལྡེ་སྲོང་བཙན་གྱིས་ཀོང་པོའི་དཀར་པོ་མང་པོ་རྗེ་ལ་གནང་བའི་བཀའ་གཙིགས་ཀྱི་ཡི་གེ་རྡོ་ལ་བརྐོས་པ་ཞིག་ཡིན། རྡོ་བརྐོས་ཡི་གེ་དེའི་གནས་ཡུལ་ནི། བོད་རང་སྐྱོང་ལྗོངས་ཀོང་པོ་ཉིང་ཁྲི་རྫོང་ཁོངས་སྨན་རི་ཆུས་གོ་འཇོ་ཤང་གི་གཡུང་དྲུང་འཛིན་གྲོང་ཚོའི་ཉེ་འགྲམ་དུ་ཡོད་པའི་ཕ་བོང་ཆེན་པོ་ཞིག་གི་ལྷོ་ནུབ་ཀྱི་ལྡེབས་ངོས་སུ་བརྐོས་ཡོད་ཅིང་། དེ་ཉི་འོད་དང་ཆར་རླུང་གི་གནོད་འཚེ་ཕོག་ཚད་ཆུང་བའི་བྱ་སྐྱིབས་ལྟ་བུའི་འོག་ཏུ་བརྐོས་ཡོད་པར་བརྟེན། ཡིག་འབྲུ་རྣམས་ཀྱང་ངོས་ཆོད་ཐུབ་ངེས་ཀྱི་གསལ་པོ་ཡོད། རྡོ་ཡིག་འདི་བརྐོས་པའི་དུས་ཚོད་ཐད་བཀའ་གཙིགས་འདི་དང་ལོ་རྒྱུས་ཡིག་ཆ་གཞན་དག་གང་དུ་ཡང་མི་གསལ་རུང་། བཙན་པོ་ཁྲི་ལྡེ་སྲོང་བཙན་གྱིས་སྲིད་དབང་བཟུང་བའི་དུས་སྐབས་སྤྱི་ལོ༧༩༧ནས༨༡༥བར་གྱི་ལོ་བཅོ་ལྔའི་རིང་དེར་ཡིན་པས་ད་ཕན་མི་ལོ༡༢༠༠མ་ཟིན་ཙམ་ཞིག་སོང་ཟིན། བཀའ་གཙིགས་འདིར་བོད་ཀྱི་ལོ་རྒྱུས་ཐོག་གལ་ཆེ་བའི་གནད་དོན་ཁག་དྲུག་གསལ་བཤད་བྱས་ཡོད། ༡་རྒྱལ་པོ་གཉའ་ཁྲི་བཙན་པོ་ནས་གྲི་གུམ་བཙན་པོ་ཕན་ཆད་གདུང་རབས་བདུན་བྱུང་བའི་རིང་ཕོ་བྲང་ཕྱིང་དབར་སྟག་རྩེར་བཞུགས་པ། ༢རྒྱལ་པོ་གྲི་གུམ་བཙན་པོ་ལ་སྲས་གཉིས་ཡོད་པའི་གཅེན་ནི་ཉ་ཁྱི་དང་། གཅུང་ནི་ཤ་ཁྱི་ཡིན་པ་གསལ་ཞིང་། སྲས་བྱ་ཁྲི་ཟེར་བ་ཡོད་ཚུལ་མི་གསལ་བ། ༣ཀོང་དཀར་པོ་མང་པོ་རྗེ་ལ་ཡབ་ཁྲི་སྲོང་ལྡེ་བཙན་གྱི་སྐབས་བཀའ་གཙིགས་གནང་བ་དེར་སླར་ཡང་རྒྱབ་གནོན་གྱི་བཀའ་གཙིགས་འདི་གནང་ཚུལ། ༤སྲས་གཅེན་གཅུང་གཉིས་ཀ་རྒྱལ་པོ་གྲི་གུམ་བཙན་པོའི་སྲས་ཡིན་པ་འདྲ་ཡང་གཅུང་པོའི་གདུང་རྒྱུད་རྣམས་ཀྱིས་བཙན་པོའི་རྒྱལ་སྲིད་བཟུང་བ་དང་། གཅེན་པོའི་གདུང་རྒྱུད་རྣམས་ཀོང་དཀར་པོ་མང་པོ་རྗེའི་རྒྱལ་ཕྲན་གྱི་གོ་གནས་ཙམ་དུ་བསྡད་པ་དེར་ཡབ་ཁྲི་སྲོང་ལྡེ་བཙན་གྱི་དུས་སུ་དཔྱ་ཁྲལ་དང་། ལོ་རེའི་རྟེན་འབུལ་སོགས་གང་ཡང་མི་དགོས་པར་ཀོང་པོའི་ཁུལ་དུ་རང་སྐྱོང་རྒྱལ་ཕྲན་གྱི་ཚུལ་དུ་གནས་ཆོག་པའི་བཀའ་གཙིགས་གནང་ཡོད་པ། ༥ས་གནས་ཀྱི་དཔོན་རིགས་འགའ་ཞིག་གིས་དཀར་པོ་མང་པོ་རྗེའི་སར་ནས་ཁྲལ་གསར་པ་སྡུད་པའི་བསྙད་གཙེར་བྱས་པ་དེ་ཕྱིན་ཆད་ཡབ་ཁྲི་སྲོང་། ལྡེ་བཙན་གྱི་བཀའ་གཙིགས་སུ་འཁོད་པ་བཞིན་ཁྲལ་རིགས་གང་ཡང་མི་དགོས་པར་གནས་ཆོག་པའི་སྙན་ཞུ་ཕུལ་བ་ལྟར་སྲས་ཁྲི་ལྡེ་སྲོང་བཙན་གྱིས་ཀྱང་བཀའ་གཙིགས་བསྐྱར་དུ་གནང་བ། ༦་བཙན་པོའི་དུས་སྐབས་ཀྱི་མངའ་འོག་ཏུ་གཏོགས་པའི་རྒྱལ་ཕྲན་རྣམས་དཔོན་འབངས་གཞན་དང་མི་འདྲ་བའི་དམིགས་བསལ་གྱི་ཐོབ་ཐང་ཡོད་ཚུལ་གསལ་པོར་བསྟན་པ་བཅས་ཡིན། བཀའ་གཙིགས་འདིའི་མ་ཡིག་དང་འགྲེལ་བཤད་སྐོར་ཁ་བྱང་དུ《བོད་ཀྱི་རྡོ་རིང་དང་དྲིལ་བུའི་ཁ་བྱང་གཅེས་བསྡུས》ཅེས་འཁོད་པའི་དཔེ་དེབ་པེ་ཅིན་མི་རིགས་དཔེ་སྐྲུན་ཁང་གི་ལྕགས་དཔར་མ་དེའི་ནང་གོ་བ་ཐེབས་ཚོད་ཀྱིས་འགྲེལ་བཤད་མདོར་བསྡུས་འཁོད་ཡོད་པ་དེ་དཔྱད་གཞིར་བཀོད་པ་ཞིག་ཡིན་པ་ལས། མཐའ་ཅིག་ཏུ་གཏན་འཁེལ་བྱས་པ་ནི་མིན། འགྲེལ་བཤད་བྱས་ཚུལ་དེ་དང་མི་འདྲ་བ་ཞིག་བོད་ལྗོངས་སྤྱི་ཚོགས་ཚན་རིག་ཁང་གི་མཁས་དབང་ཆབ་སྤེལ་ཚེ་བརྟན་ཕུན་ཚོགས་ལགས་མཆོག་གིས་རྩོམ་བྲིས་གནང་བའི་དཔྱད་གཏམ《ཀོང་པོ་དེ་མོའི་རྡོ་བརྐོས་ཡི་གེའི་སྐོར་གླེང་བ》ཞེས་པ་ཞིག་༡༩༨༥ལོའི《བོད་ལྗོངས་ཞིབ་འཇུག》དུས་དེབ་ཨང་གཉིས་པའི་ནང་འཁོད་འདུག་པ་དེར་གཟིགས་ན་དཔྱད་བསྡུར་གནང་རྒྱུར་ཕན་ཐོགས་ཆེན་པོ་འདུག་ལགས།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཐང་ལྷའི་འབྲི་རྫི་གངས་རི
གངས་རི་འདིའི་སྐོར་ཤེས་མཁན་ཡོད་ན་འགོད་རོགས་་་གོ་ཐོས་སུ་ཡངས་པ་ཅན་ན་ཡོད་པར་གྲགས
ཐང་ལྷའི་དམག་དཔོན་གནོད་སྦྱིན་གངས་བཟང་
གངས་རི་འདིའི་སྐོར་ཤེས་མཁན་ཡོད་ན་འགོད་རོགས་་་གོ་ཐོས་སུ་ཡངས་པ་ཅན་ན་ཡོད་པར་གྲགས
སྟར་ཤིང་།
སྟར་ཤིང་ནི་ཤིང་གི་རིགས་ཞིག་རེད།
ཀྲུང་དབྱང་མི་རིགས་སློབ་ཆེན
ལམ་ཡིག་དྲ་ལམ།
མཚོ་སྔོན་པོ་དྲ་བ། http://www.amdotibet.cn/html/jy/xxjs/4321.html
ཀྲུང་དབྱང་མི་རིགས་སློབ་གྲྭ་ཆེན་མོའི་དྲ་བ། http://www.muc.edu.cn/gk/xxjj.htm
ཐང་ལྷའི་རྟ་རྫི་གངས་རི
གངས་རི་འདིའི་སྐོར་ཤེས་མཁན་ཡོད་ན་འགོད་རོགས་་་གོ་ཐོས་སུ་ཡངས་པ་ཅན་ན་ཡོད་པར་གྲགས
ལྕགས་དྲུང་སྨུག་པོ་སྤུན་བདུན
གངས་རི་འདིའི་སྐོར་ཤེས་མཁན་ཡོད་ན་འགོད་རོགས་་་གོ་ཐོས་སུ་ཡངས་པ་ཅན་ན་ཡོད་པར་གྲགས
ཀོང་པོ་བུ་ཆུ་
ཀོང་པོ་ཉིང་ཁྲི་རྫོང་གི་ནུབ་སྨད་ཕྱོགས་སུ་ཡོད་པའི་བུ་ཆུ་གསེར་གྱི་ལྷ་ཁང་སྟེ། བོད་ཀྱི་ས་དབྱིབས་སྲིན་མོ་གན་རྐྱལ་དུ་གནས་པ་འདྲ་བའི་གྲུ་མོ་གཡས་ནོན་པའི་ཆེད་དུ་བཙན་པོ་སྲོང་བཙན་སྒམ་པོས་བཞེངས་པའི་ཐུགས་རྗེ་ཆེན་པོ་བཅུ་གཅིག་ཞལ་གྱི་ལྷ་ཁང་།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཇོ་མོ་གངས་དཀར
གངས་རི་འདིའི་སྐོར་ཤེས་མཁན་ཡོད་ན་འགོད་རོགས་་་གོ་ཐོས་སུ་ཡངས་པ་ཅན་ན་ཡོད་པར་གྲགས
ལྕང་མ།
ལྕང་མ་ནི་ཤིང་གི་རིགས་ཞིག་རེད།
དོང་ལུང་གངས་རི
གངས་རི་འདིའི་སྐོར་ཤེས་མཁན་ཡོད་ན་འགོད་རོགས་་་གོ་ཐོས་སུ་ཡངས་པ་ཅན་ན་ཡོད་པར་གྲགས
གླིང་ཆེན་ནུབ་རི་ཁྱུང་ཁྲ
གངས་རི་འདིའི་སྐོར་ཤེས་མཁན་ཡོད་ན་འགོད་རོགས་་་གོ་ཐོས་སུ་ཡངས་པ་ཅན་ན་ཡོད་པར་གྲགས
གངས་རི་གླིང་ཆུང་དཀར་མོ
གངས་རི་འདིའི་སྐོར་ཤེས་མཁན་ཡོད་ན་འགོད་རོགས་་་གོ་ཐོས་སུ་ཡངས་པ་ཅན་ན་ཡོད་པར་གྲགས
རབ་གནས།
འདི་སངས་རྒྱས་ཆོས་ལུགས་ཀྱི་ཆོས་ཀྱི་བྱེད་སྒོ་གཙོ་ཆེ་བའི་གྲས་ཡིན། སྐུ་གསུང་ཐུགས་རྟེན་བཞེངས་ཟིན་རྗེས་བགེགས་སྐྲོད་དང་རབ་གནས་མ་བྱས་ན་གདོན་འདྲེ་ཡི་དྭགས་སོགས་ཀྱིས་རྟེན་དེ་བདག་ཏུ་བཟུང་ནས་གནས་ཏེ་མི་ལ་གནོད་འཚེ་གཏོང་བས་བགེགས་སྐྲོད་བྱ་དགོས་པ་དང་། དེ་རྗེས་རྟེན་དེ་གང་གི་ཡིན་པའི་ཡེ་ཤེས་པ་གདན་དྲངས་ནས་བསྟིམས་བཞུགས་བྱས་པ་ལ་རབ་གནས་ཟེར། དེ་ལ་རྒྱས་པ་ཉིན་གསུམ། འབྲིང་པོ་ཉིན་གཉིས། བསྡུས་པ་ཉིན་གཅིག་བར་བྱེད་སྲོལ་ཡོད་ཅིང་། བོད་ཀྱི་སངས་རྒྱས་ཆོས་ལུགས་རིས་མེད་གྲུབ་མཐའ་ཁག་ཚང་མར་རང་རང་གི་བླ་མ་གོང་མ་ཚོས་མཛད་པའི་རབ་གནས་ཀྱི་ཆོ་ག་རྒྱས་འབྲིང་བསྡུས་གསུམ་སྣ་ཚོགས་ཡོད།༼དུང་དཀར་ཚིག་མཛོད་ཆེན་མོ་༽ལས་བཏུས།
ཀོང་པོ་སྦ་ལ་
(ཀོང་པོ་བར་ལ་)སྔོན་དུས་བོད་ཀྱི་སྤྱི་ཚོགས་རྙིང་པའི་སྐབས་ལྷ་ས་ནས་མལ་དྲོ་རུ་ཐོག་བརྒྱུད་ཀོང་པོར་འགྲོ་བའི་ལམ་བར་དུ་བསྐྱོད་དགོས་པའི་ལ་ཆེན་པོ་ཞིག་ཡོད་པ་དེའི་མིང་།
༼དུང་དཀར་ཚིག་མཛོད་ཆེན་མོ་༽ནས་བཏུས།
ང་ལྷའི་ལུག་རྫི་ཆུ་དཀར་བེམ་མོ་གངས་རི
གངས་རི་འདི་སྐོར་ཤེས་མི་ཡོད་ན་འདི་གར་འགོད་རོགས་་་་་་ཡངས་པ་ཅན་དུ་ཡོད་པར་གྲགས
ཐང་ལྷའི་ཁྱི་རྫི་གཡའ་དམར་སྟག་ལག
གངས་རི་འདིའི་སྐོར་ཤེས་མཁན་ཡོད་ན་འགོད་རོགས་་་གོ་ཐོས་སུ་ཡངས་པ་ཅན་ན་ཡོད་པར་གྲགས
ཀོང་པོ་འབྲུ་ལ་མཁན་ཆེན་
འདིར་གསལ་བའི་འབྲུ་ལ་མཁན་ཆེན་ཞེས་པ་ནི་མཁན་ཆེན་ཟླ་བ་བཟང་པོ་ཞེས་ཏཱ་ལའི་བླ་མ་སྐུ་ཕྲེང་དང་པོ་དགེ་འདུན་གྲུབ་ཀྱི་དངོས་སློབ་ཇོ་གདན་མཁན་ཆེན་ཟླ་བ་བཟང་པོས་ཀོང་པོ་ཞོ་ཁའི་ཕུར་འབྲུ་ལ་བཀྲ་ཤིས་བདེ་ཆེན་ཕྱག་འདེབས་པར་མཛད་པ་པོ་སྐུ་ཕྲེང་དང་པོ་དེ་ཡིན་ཅིང་། དེ་ནས་སྐུ་ཕྲེང་འགའ་ཞིག་སོང་བར་རྒྱལ་དབང་སྐུ་ཕྲེང་བདུན་པའི་སྐབས་འབྲུ་ལ་མཁན་ཆེན།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཐང་ལྷའི་བྱང་གི་དམག་དཔོན་ཁང་ཁྱིམ་བཞི་དཀར
གངས་རི་འདི་སྐོར་ཤེས་མཁན་ཡོད་ན་འདི་གར་འགོད་རོགས་་་་་་་་་ཡངས་པ་ཅན་དུ་ཡོད་པར་གྲགས
ཀོང་པོ་བྲག་གསུམ་གྱི་མཚོ་རྫོང་
ཀོང་པོ་ཞོ་ཁ་རྫོང་མཚོ་འགོ་ཆུས་ཀྱི་ཁོངས་སུ་ཡོད་པའི་མཚོ་ཆེན་པོ་ཞིག་གི་དཀྱིལ་དུ་རི་ཆུང་དང་། དེར་ལྷ་ཁང་ཆུང་ཆུང་ཞིག་གི་ནང་གུ་རུ་དྲག་པོ་ཞེས་སློབ་དཔོན་པདྨ་འབྱུང་གནས་ཁྲོ་བོའི་སྐུར་བཞེངས་པའི་སྐུ་བརྙན་ཞིག་བཅས་ཡོད། གནའ་དུས་བོད་ཀྱི་བཙན་པོའི་ལོ་རྒྱུས་སུ་བཙན་པོ་སྲོང་བཙན་སྒམ་པོའི་ཡབ་གནམ་རི་སྲོང་བཙན་གྱིས་བྲག་གསུམ་གྱི་མཚོ་འདིའི་འགྲམ་ནས་རྟ་འདོ་བ་ཅང་ཤེས་རྙེད་པའི་ལོ་རྒྱུས་ཡོད་པ་དང་། དམངས་ཁྲོད་ཀྱི་ངག་རྒྱུན་དུ་མཚོ་འདིའི་ནང་ནས་སྐབས་རེ་རྟ་འགྲོ་བ་མཐོང་རྒྱུ་ཡོད་ཟེར།
༼དུང་དཀར་ཚིག་མཛོད་ཆེན་མོ་༽ནས་བཏུས།
རབ་གནས་ཀྱི་རྗེས་དྲན་བཞིའི་སྐབས་སུ་འདྲེན་པའི་དྲན་པ་ཉེ་བར་བཞག་པ་གསུམ།
ཆོས་སྟོན་ན་ཉན་པར་འདོད་པ་ལ་ཆགས་པ་མེད། ཉན་པར་མི་འདོད་པ་ལ་སྡང་བ་མེད། དེས་ཉན་རེས་མི་ཉན་པ་ལ་ཆགས་སྡང་གཉིས་ཀ་མེད་པར་བཏང་སྙོམ་དྲན་པ་དང་ལྡན་པར་གནས་པའོ། །༼དུང་དཀར་ཚིག་མཛོད་ཆེན་མོ་༽ལས་བཏུས།
ཐང་ལྷའི་ནང་གི་བློན་པོ་མགུལ་རིང་ཕྲག་སྟག
གངས་རི་འདི་སྐོར་ཤེས་མཁན་ཡོད་ན་འདི་གར་འགོད་རོགས་་་་་་་་་ཡངས་པ་ཅན་དུ་ཡོད་པར་གྲགས
ཀོང་པོ་མཚོ་རྫོང་
གོང་གསལ་ཀོང་པོ་བྲག་གསུམ་གྱི་མཚོ་རྫོང་ཞེས་འཁོད་པ་དེ་ཡིན།
༼དུང་དཀར་ཚིག་མཛོད་ཆེན་མོ་༽ནས་བཏུས།
ས་དགྲ་སྲིན་མོ་གནོན་བྱེད་ཀྱི་ལྷ་ཁང་
༼དུང་དཀར་ཚིག་མཛོད་ཆེན་མོ་༽ལས་བཏུས།
རབ་བྱུང་གི་སྡོམ་ལྡན་ལྔ།
དགེ་ཚུལ་ཕ་མ་གཉིས། དགེ་སློབ་མ། དགེ་སློང་ཕ་མ་གཉིས།༼དུང་དཀར་ཚིག་མཛོད་ཆེན་མོ་༽ལས་བཏུས།
ཐང་ལྷའི་ཤར་གྱི་དམག་དཔོན་བསམ་གཏན་གངས་བཟང་
བསམ་གཏན་གང་བཟང་ནི། ནག་ཆུ་རྫོང་གོ་ལུག་ཤང་གི་ཁོངས་སུ་གནས་ཤིང་། གནས་ཆེན་འདི་ནི་ཡུམ་སྲས་སྡེ་ལྔ་ལས་ལྷ་རྒོད་སྙིང་ཁྲོམ་གྱི་གནས་ཡིན། མཚོ་ཚད་རྒྱ་མཚོའི་ངོས་ནས་རྨི་༦༥༩༠ ཙམ་དུ་ཡོད། ནག་ཆུ་དང་འདམ་གཞུང་གཉིས་བར་གྱི་ལྕགས་ལམ་ནས་གསལ་པོ་མཐོང་ཐུབ།
ཧའོ་ནན་ཞིང་ཆེན།
ཧའོ་ནན་(རྐྱ་མི་:河南)ནི་ཀྲུང་གོའི་ཞིང་ཆེན་ཞིག་རེད།
ཟླ་༦ཚེས་༡༤ཉིན་
ཟླ་༦ཚེས་༡༤ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༦༥པ་ཡིན། ལོ་མཇུག་ལ་ད་དུང་ཉིན་༢༠༠ཡོད།
རྨོངས་དད
༆ཡུལ་གང་ཞིག་ལ་མ་ཤེས་བཞིན་དུ་ཡིད་ཆེས་པ་དེ་རྨོངས་དད་། མཚན་གཞི་ཚན་རིག་མ་ཤེས་བཞིན་དུ་ཚན་རིག་འདི་རྒྱུ་མཚན་མེད་པར་ཀུན་ཤེས་ཀུན་ནུས་ཡིན་ནམ་སྙམ་པའི་བློ་ལྟ་བུ་དང་།འཇིག་རྟེན་བྱེད་པ་པོའི་ལྷ་འདི་ཀུན་ཤེས་ཀུན་ནུས་ཡིན་སྙམ་པའི་བློ་ལྟ་བུ།
རབ་སྤེལ་གྱི་རྒྱན་གཉིས།
དོན་རྒྱན་སུམ་ཅུ་སོ་ལྔའི་ནང་གསེས་སུམ་ཅུ་སོ་བཞི་པ་རབ་སྤེལ་གྱི་རྒྱན་ནི། ཚིག་སྦྱོར་གཅིག་ལ་དཔེ་རྒྱན་དང་གཟུགས་རྒྱན། འགོག་རྒྱན་སོགས་རྒྱན་གསུམ་ལས་མི་ཉུང་བ་ཞིག་མཉམ་དུ་བསྲེས་པའི་རྒྱན་ཞིག་སྟེ། དེའི་ནང་གསེས་རྣམ་གྲངས་གཉིས་ནི། གཅིག་ལ་གཅིག་ལྟོས་ཀྱི་རབ་སྤེལ་དང་སྟོབས་མཚུངས་ཀྱི་རབ་སྤེལ་ལོ། །༼དུང་དཀར་ཚིག་མཛོད་ཆེན་མོ་༽ལས་བཏུས།
ཐེམ་ཟི་གཙང་པོ།
ཐེམ་ཟི་གཙང་པོ་(དབྱིན་ཇིའི་སྐད།: River Thames)ནི་རིང་རྒྱུ་ཆེར་མེད་ཀྱང་ཆུ་ཆེ་ལ་བཞུར་རྒྱུན་དལ་བས་གྲུ་གཟིངས་སྐྱོད་བདེ་པོ་ཡོད། བྱང་མཚོར་ཉེ་ས་ཞིག་ན་དབྱིན་ཇིའི་རྒྱལ་ས་ལོན་ཊོན་གྲོང་ཁྱེར་ཡོད། ཐེམ་ཟི་གཙང་པོས་ལོན་ཊོན་གྲོང་ཁྱེར་སྙོར་སྐྱོང་གནང་ལ་ལོན་ཊོན་གྲོང་ཁྱེར་ལ་མཛེས་སྡུག་ཀྱང་སྕོལ་བར་བྱེད།
རབ་བྱུང་གི་བར་ཆད་དྲི་བ་བཞི།
མ་ནིང་ལ་སོགས་སྡོམ་པ་མི་སྐྱེ་བའི་བར་ཆད། རྒྱལ་པོས་མ་གནང་བ་ལོགས་སུ་གནས་པའི་བར་ཆད། བྱ་རོག་སྐྲོད་མི་ནུས་པ་ལ་སོགས་ཁྱད་པར་དུ་འགྲོ་བའི་བར་ཆད། སྐྲ་སེར་ལ་སོགས་མཛེས་པའི་བར་ཆད་དོ། །（རབ་བྱུང་གི་བར་ཆད་བཞི་ཡང་ཟེར）༼དུང་དཀར་ཚིག་མཛོད་ཆེན་མོ་༽ལས་བཏུས།
སྙན་ངག་གི་དཔེར་བརྗོད་དང་མཚུངས་པ་གསལ་བྱེད་ཀྱི་སྒྲའི་དོགས་གཅོད་བཞུགས།།
བེ་རི་འཇིགས་མེད་ཀྱིས་བཏུས་བསྒྲིགས་ཞུས།
སྒ་ལོ་དགོན
མཚན་རྒྱས་པར་བསམ་གཏན་སྒ་ལོ་མཁའ་སྤྱོད་ཐར་པ་གླིང་ཞེས་ཞུ། སྒ་ལོ་ཞེས་པ་ནི། སྒ་ལོ་ཙ་བ་མཐུ་སྟོབས་དབང་ཕྱུག་གིས་ཕྱག་བཏབ་གནང་བས་དགོན་མིང་ལ་དེ་ལྟར་ཐོགས། ཡངས་པ་ཅན་ནས་འདམ་གཞུང་ཕྱོགས་སུ་སྤྱི་ལེ་སུམ་ཅུ་ཙམ་སྣུམ་ནག་འཁོར་ལམ་བརྒྱུད་དེ་ནས་ལམ་ཀྱོག་སྟེ་བྱང་ངོས་སུ་སྤྱི་ལེ་བཞི་ལྔ་ཙམ་སོང་ན་ལུག་རྫི་ཆུ་དཀར་བེམ་མོ་ཞེས་པའི་རི་འདེབས་སུ་དགོན་དེ་མཇལ་རྒྱུ་ཡོད། ཐོག་མར་ཕོ་དགོན་ཞིག་ད་ལྟའི་དགོན་དེའི་རྒྱབ་རིའི་ལྡེབས་སུ་ཡོད་པ་ལ། དེ་རྗེས་ཀརྨ་པ་དུས་གསུམ་མཁྱེན་པ་ད་ལྟའི་དགོན་དེ་ཆགས་ཡུལ་དུ་ཕེབས་པས་ཕོ་རོག་གཅིག་གིས་གྲོག་སྐད་དང་བཅས་གཡུ་ཞིག་བསྐྱུགས་པས་ཀརྨ་པས་ད་ངའི་དགོན་པ་གནས་འདིར་འདེབས་དགོས་ཀྱི་འདུག་ཐུགས་ལ་དགོངས་ནས་ཕོ་དགོན་ཞིག་ཕྱག་འདེབས་གནང་མཛད་ཀྱང་རིམ་བཞིན་ཉམས་ཆག་བྱུང་སྟེ་དགོན་པ་ཐོར། དེ་རྗེས་སྟོད་ནས་ཕེབས་པའི་མཁའ་འགྲོ་མ་ཞིག་གནས་དེར་བཞུགས་པ་ནས་བཟུང་བཙུན་མ་གྲངས་བརྒྱད་ཅུ་སྐོར་འདུས་ནས་ཀརྨ་བཀའ་བརྒྱུད་ཕྱག་ལེན་གནང་བའི་མཚུར་ཕུའི་དགོན་ལག་བཙུན་དགོན་ཞིག་ཏུ་འགྱུར། ད་ལྟ་གསར་བཞེངས་འདུ་ཁང་ནང་སྔོན་གྱི་ཀརྨ་པ་རོལ་པའི་རྡོ་རྗེའི་སྐུ་བརྙན་བྲིས་མ་དང་གསར་བཞེངས་སྟོན་པའི་སྐུ་བརྙན་དང་། གུ་རུ། མར་མེ་དྭགས་གསུམ་བཅས་ཀྱི་འཇིམ་སྐུ་མཇལ་རྒྱུ་ཡོད།
དགའ་ལྡན་ཁྲི་ཐོག་གོ་བཞི་པ་ལྷུན་གྲུབ་བརྩོན་འགྲུས་
དགའ་ལྡན་ཁྲི་ཐོག་གོ་བཞི་པ་ལྷུན་གྲུབ་བརྩོན་འགྲུས་ནི། འཁྲུངས་སའི་ཡུལ་ནི་གཙང་གི་རོང་དང་གཡག་སྡེའི་མཚམས་ཀྱི་དཀར་ཅོག་སྤང་སྤུར་གྱི་མི་ཚང་ཞིག་ཡིན་ཞེས་གསུངས་པ་ཐོས། སྐུ་ན་ཆུང་དུས་ཤངས་དགའ་ལྡན་ཆོས་འཁོར་དུ་སྒྲིགས་ཞུགས་མཛད་དེ་ལོ་ཤས་སོང་མཚམས་དབུས་སུ་བྱོན་ནས་སེར་བྱེས་གྲྭ་ཚང་གཙང་པ་ཁང་ཚན་དུ་ཆོས་ཞུགས་མཛད་དེ་གཞུང་ཆེན་པོད་ལྔའི་སློབ་གཉེར་མིག་དཔེར་འོས་པ་མཛད། དགེ་བཤེས་ལྷ་རམས་པའི་མཚན་བཏགས་དམ་བཅའ་འགྲན་ཟླ་བྲལ་བ་གནང༌། རྒྱུད་སྨད་གྲྭ་ཚང་དུ་སྒྲིགས་ཞུགས་གནང་ནས་རིམ་བཞིན་བླ་མ་དབུ་མཛད་དང༌། མཁན་པོ། བྱང་རྩེ་ཆོས་རྗེ་བཅས་ཀྱི་ཁྲི་ལ་ཕེབས། རབ་བྱུང་བཅུ་དྲུག་པའི་ལྕགས་འབྲུག་༡༩༤༠ལོར་དགའ་ལྡན་གྱི་ཁྲིར་ཕེབས་ནས་ལོ་བདུན་བསྐྱངས། དེའི་རིང་བློ་གླིང་མཁན་ཟུར་རིན་པོ་ཆེ་བློ་བཟང་ཉི་མ་སོགས་སྔ་ཕྱི་བསྒྲུབ་བྱ་ཤིན་ཏུ་མང་པོར་བསྙེན་པར་རྫོགས་པའི་དགེ་སློང་གི་སྡོམ་པ་གནང་བ་དང༌། གདན་སའི་གྲྭ་གསར་མང་པོར་བར་མ་རབ་བྱུང་དང་དགེ་ཚུལ་གྱི་སྡོམ་པ་གནང་བ་སོགས་བསྟན་པའི་རྨངས་གཞི་ཚུགས་པའི་མཛད་པ་རྒྱ་ཆེར་བསྐྱངས། ཁྲི་ཆེན་འདི་ཉིད་གཞུང་ཆེན་པོའི་སློབ་ཁྲིད་གནང་ཐབས་ལ་ཤིན་ཏུ་མཁས་ཤིང་བྱང་ཆུབ་པར་བརྟེན་དགེ་བཤེས་མཚན་བཏགས་མ་གནང་གོང་ནས་སློབ་མ་མང་པོར་སློབ་ཁྲིད་གནང་འགོ་ཚུགས་ཏེ་སྐུ་མ་གཤེགས་བར་གདན་ས་གསུམ་གྱི་སློབ་གཉེར་བ་བརྒྱ་ཕྲག་བརྒལ་བར་དཔྱིད་དང་དབྱར་དུས་ཀྱི་ཆོས་མཚམས་སྐབས་བསྟུན་གྱིས་སྐུ་ངལ་ལ་མ་འཛེམ་པར་ཞོགས་པ་སྔ་དྲོའི་ཞལ་འདོན་གྲུབ་པ་ནས་ཉི་མ་རྒས་མཚམས་བར་སློབ་ཁྲིད་གནང་གི་ཡོད་པ་མ་ཟད། སྐུ་ཚེའི་སྨད་དུ་ཞབས་ཀྱི་བསྙུན་གཞི་བཞེས་པའི་སྐབས་སུ་ཡང་སློབ་མ་ཚོ། ད་ལྟ་ང་རང་རྐང་པ་ན་བ་མ་གཏོགས་སློབ་ཁྲིད་བྱེད་མ་ཐུབ་པ་མེད་སྟབས་ང་རང་གསོན་པོར་སྡོད་རིང་ཁྱེད་ཚོས་ངའི་སར་སློབ་ཁྲིད་གང་ནུས་ཞུས་ཐུབ་ན་ལེགས། ནམ་ཞིག་ང་རང་ཤི་རྗེས་མ་འགྱོད་པ་ཡོང་གི་རེད་ཅེས་གསུངས་ནས་སྐུ་མ་གཤེགས་གོང་གི་ཞག་གསུམ་བཞི་བར་དུ་མཚམས་འཇོག་མ་མཛད་པར་སློབ་ཁྲིད་རྒྱུན་འཁྱོངས་གནང༌། མཁས་དབང་དུང་དཀར་རིན་བོ་ཆེས། ཁོ་བོས་ཀྱང་ཁྲི་ཆེན་འདི་ཉིད་ཀྱིས་དྲུང་ནས་ལམ་རིམ་ཆེན་མོ་དང༌། རིམ་ལྔ་གསལ་སྒྲོན་གཉིས་ཀྱི་སློབ་ཁྲིད་གནང་བ་ལོ་ངོ་དྲུག་གི་རིང་ཉན་རྒྱུའི་སྐུལ་བཟང་ཐོབ་ཅེས་ཀྱང་གསུང་སྣང༌། མཐར་རབ་བྱུང་བཅུ་དྲུག་པའི་ས་གླང་༡༩༤༩ལོར་བསྟན་རྒྱས་གླིང་དུ་སྤྱོད་འཇུག་ཆེན་མོ་བཀའ་ཁྲིད་གནང་མུས་མཇུག་མ་རྫོགས་གོང་ཙམ་དུ་སྐུ་གཤེགས། སྐུ་གཤེགས་ཁའི་ཞལ་ཆེམས་སུ། ང་ལ་ཡང་སྲིད་ཕེབས་རྒྱུ་མེད་པས་ཁྱེད་ཚོས་དེ་འདྲ་མ་བྱེད་པར། སྐུ་ཆས་གང་ཡོད་གཙང་དག་མཆོད་འབུལ་དུ་གཏོང་དགོས་ཞེས་སྲིད་པར་སྐྱེ་བ་མི་བཞེས་པར་དམ་པའི་ཞིང་དུ་ཐད་ཀར་གཤེགས་པའི་བཀའ་ཕེབས་པ་ལྟར་ཞབས་འདེགས་པ་རྣམས་ཀྱིས་ཀྱང་བཀའ་བཞིན་བསྒྲུབས། ཁྲི་ཆེན་དམ་པ་འདིའི་འདའ་ཁའི་ཞལ་ཆེམས་གང་ཞིག་བཞག་པ་འདིར་ཞིབ་ཏུ་བསམ་ན། དེང་སང་ཝ་སྐྱེས་སེང་ལྤགས་གོན་འདྲའི་སྐྱེས་ཆེན་དམ་པའི་མིང་ཁུར་ནས་བསྟན་འགྲོ་ལ་སྨན་པའི་མཛད་པ་སྣེ་གཅིག་ཀྱང་མི་སྐྱོང་བར་ཁྱིམ་པ་ཡ་རབས་ཤིག་གི་སྤྱོད་པའང་མི་དོ་བའི་ཐ་ཤལ་སྤྱོད་ངན་ལ་གོམས་པ་མང་པོ་ཞིག་བྱུང་དང་འབྱུང་འགྱུར་ཡིན་པ་དེ་མངོན་པར་མཁྱེན་པ་ཡིན་ངེས་སྙམ་སྟེ་འཕྲོས་གླེང་ཙམ་མོ། །གསུང་སྐྱེས་སློབ་མ་ཡང་བྱང་རྩེ་ཆོས་རྗེ་རིན་པོ་ཆེ་རེ་རྫོང་སྲས་ཐུབ་བསྟན་ཉི་མ། སེར་བྱེས་ཏྲེ་ཧོར་མཁན་ཟུར་བློ་བཟང་དབང་ཕྱུག་དང༌། འབྲས་བློ་གླིང་ཏྲེ་ཧོར་མཁན་ཟུང་བློ་བཟང་ཉི་མ། མཁན་པའི་དབང་པོ་དུང་དཀར་བློ་བཟང་འཕྲིན་ལས་སོགས་བསྟན་སྲིད་ལ་རྨད་དུ་བྱུང་བའི་མཛད་རྗེས་རླབས་པོ་ཆེ་བཞག་པའི་སྐྱེས་ཆེན་དམ་པ་ཤིན་ཏུའང་མང་པོ་བསྐྱངས་གནང་ངོ།།
ཟླ་༦ཚེས་༡༥ཉིན་
ཟླ་༦ཚེས་༡༥ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༦༦པ་ཡིན། ལོ་མཇུག་ལ་ད་དུང་ཉིན་༡༩༩ཡོད།
ཅི་ལིན་ཞིང་ཆེན།
ཅི་ལིན་(རྐྱ་མི་:吉林)ནི་ཀྲུང་གོའི་ཞིང་ཆེན་ཞིག་རེད།
རབ་བྱུང་གི་བསླབ་བྱ་གཞི་ལྔ།
བསླབ་པ་ཡོངས་སུ་སྦྱོང་བའི་གཞི། བདེ་བར་གནས་པ་རྐྱེན་གྱི་གཞི། ཆོ་ག་ཁྱད་འབྲེལ་ལས་ཀྱི་གཞི། ཉེས་པ་དག་བྱེད་ཕྱིར་བཅོས་ཀྱི་གཞི། མཐའ་གཉིས་སྤངས་པ་གནས་མལ་གྱི་གཞིའོ། །༼དུང་དཀར་ཚིག་མཛོད་ཆེན་མོ་༽ལས་བཏུས།
ཐང་ཆེན་དམར་པོ།
ཐང་ཆེན་དམར་པོ་(ཨུ་རུ་སུའི་སྐད།: Красная площадь)
ཟླ་༦ཚེས་༡༦ཉིན་
ཟླ་༦ཚེས་༡༦ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༦༧པ་ཡིན། ལོ་མཇུག་ལ་ད་དུང་ཉིན་༡༩༨ཡོད།
འུག་དཀར།
འུག་དཀར་ནི་བྱ་རིགས་གཅིག་རེད།
ཟླ་༦ཚེས་༡༧ཉིན་
ཟླ་༦ཚེས་༡༧ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༦༨པ་ཡིན། ལོ་མཇུག་ལ་ད་དུང་ཉིན་༡༩༧ཡོད།
༡༨༤༥ལོ།
༡༨༤༥ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ལ་ཐོག་སྒར་པ
སྒ་ལོ་ནས་སྣུམ་ནག་འཁོར་ལམ་བརྒྱུད་འདམ་གཞུང་ཕྱོགས་སུ་སྤྱི་ལེ་བཅུ་གྲངས་ཙམ་བསྐྱོད་ན་ལམ་ཟུར་དུ་ལ་ཐོག་སྒར་པ་ཞེས་པ་དེ་ཡོད། དགོན་དེ་ནི་སྡིང་ཁ་དགོན་པའི་ཁོངས་ཡིན། འདམ་གཞུང་བརྒྱུད་དུ་སྡིང་ཁ་དགོན་གྱི་སྒར་པ་ཁག་ལྔ་ཡོད་པ་ནི། ལ་ཐོག་སྒར་དང་། ཟམ་གསར་སྒར། སྦུག་པ་སྒར། སྤང་ཁ་སྒར། འདམ་སྒར་བཅས་སྒར་ཁག་ལྔ་ཡོད། སྒར་ཁག་རེར་སྡིང་ཁ་དགོན་གྱི་དགེ་འདུན་ལྔ་རེ་ལོ་གསུམ་རེ་བཞུགས་ཏེ་དེ་ཁུལ་གཤིན་པོའི་རྗེས་འཇུག་དང་། གསོན་པོའི་ཞབས་རིམ་བསྒྲུབ་གནང་དགོས། སྔོན་འདུ་ཁང་ཀ་བཞིའི་ནང་འབུམ་བྲིས་མ་དང་། རྣམ་སྲས་དམར་པོའི་ཞལ་ཐང་། ཀརྨ་གླིང་ཞི་ཁྲོའི་ཙཱ་ལི་སོགས་ཡོད། ད་ལྟ་སྔོན་གྱི་ས་མལ་དེར་གསར་བཞེངས་གནང་བའི་འདུ་ཁང་ནང་འཇིམ་གྱི་གུ་རུའི་སྐུ་བརྙན་མི་ཚད་མ་གཙོ་བོར་གྱུར་པའི་གུ་རུའི་སྐུ་བརྙན་སྟོང་ཚར་དང་། བཀའ་འགྱུར་དཔར་མ་སོགས་མཇལ་རྒྱུ་ཡོད།
ཅང་སུའུ་ཞིང་ཆེན།
ཅང་སུའུ་(རྐྱ་མི་:江苏)ནི་ཀྲུང་གོའི་ཞིང་ཆེན་ཞིག་རེད།
ཟླ་༦ཚེས་༡༨ཉིན་
ཟླ་༦ཚེས་༡༨ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༦༩པ་ཡིན། ལོ་མཇུག་ལ་ད་དུང་ཉིན་༡༩༦ཡོད།
ཡེ་ཤུ།
ན་ཙ་རེལ་པ་ཡེ་ཤུ་ནི་ཡེ་ཤུའི་ཆོས་ལུགས་ཀྱི་གཟུགས་བརྙན་གཙོ་བོ་ཡིན།
ཀྲེ་ཅང་ཞིང་ཆེན།
ཀྲི་ཅང་(རྐྱ་མི་:浙江)ནི་ཀྲུང་གོའི་ཞིང་ཆེན་ཞིག་རེད།
ཨན་ཧུའེ་ཞིང་ཆེན།
ཨན་ཧུའེ་(རྐྱ་མི་:安徽)ནི་ཀྲུང་གོའི་ཞིང་ཆེན་ཞིག་རེད།
ཝེ་ཁེ་རིག་མཛོད་ནང་འཕྲད་སྲིད་པའི་དཀའ་རྙོག་སེལ་ཐབས།
གཤམ་གསལ་ནི་བོད་ཡིག་ཝེ་ཁེ་རིག་མཛོད་ནང་འཕྲད་སྲིད་པའི་དཀའ་རྙོག་ཁག་སེལ་ཐབས་ཀྱི་སྐོར་རེད། དབྱིན་ཡིག་གི་英文版维基百科的常见问题解答ལ་མ་དཔེ་བྱས་ཆོག གལ་ཏེ་ཁྱེད་རང་ཝེ་ཁེ་བེད་སྤྱོད་པ་ཐོག་མ་ཡིན་ན་我们的欢迎辞ཞེས་པའི་ཡི་གེར་གཟིགས་རོགས།
གལ་ཏེ་དྲ་ངོས་འདིའི་ཐོག་ནས་ཁྱེད་ཉིད་ལ་དགོས་པའི་ཐབས་ཤེས་མ་རྙེད་ན་རོགས་རམ་དྲ་ངོས་འདི་ནས་འབྲེལ་ཡོད་ཀྱི་གསལ་བཤད་འཚོལ་རོགས། ཡང་ན་互助客栈ནས་维基人ཁོང་རྣམ་པར་སྐད་ཆ་དྲིས། ཁོང་རྣམ་པས་ཁྱེད་ཉིད་ལ་རོགས་པ་ཞུ་གི་རེད།
རབ་བྱུང་གཉིས།
དགེ་ཚུལ། དགེ་སློང་ངོ་། །༼དུང་དཀར་ཚིག་མཛོད་ཆེན་མོ་༽ལས་བཏུས།
རབ་བྱུང་བའི་གནས་བྱའི་ཆོས་བཞི།
གོས། ཟས་ གནས་མལ། སྨན་མཐའ་གཉིས་སུ་མ་ལྷུང་བར་སྤྱོད་པ།༼དུང་དཀར་ཚིག་མཛོད་ཆེན་མོ་༽ལས་བཏུས།
༡༨༤༤ལོ།
༡༨༤༤ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
རབ་བྱུང་བས་གྱོན་རུང་བའི་གོས་ཀྱི་ཚོན་གསུམ།
སྔོན་པོ། རམ་ཙག ངུར་སྨྲིག༼དུང་དཀར་ཚིག་མཛོད་ཆེན་མོ་༽ལས་བཏུས།
ཧྥུའུ་ཅན་ཞིང་ཆེན།
ཧྥུའུ་ཅན་(རྐྱ་མི་:福建)ནི་ཀྲུང་གོའི་ཞིང་ཆེན་ཞིག་རེད།
བརྩེ་དུང་།
བརྩེ་དུང་ནི་བསམ་ཚུལ་མང་པོའི་ནང་གི་ཡ་གྱལ་ཞིག་དང་བརྩེ་སེམས་མཚོན་པའི་བྱེད་པ་ཞིག་ཡིན།
བརྩེ་དུང་གི་ངོ་བོ།
བརྩེ་དུང་ནི་དཔྱོད་ཤེས་ཀྱི་བསམ་བློ་དང་འབྲལ་ཞིང་ཆེས་རང་ཤེས་ཅན་ཞིག་ཡིན་ཕྱིར།  དེའི་ཆེད་དུ་བློས་གཏོང་ཇི་ཙམ་གྱིས་མང་བ་དེ་ཙམ་གྱིས་རང་ལ་སྡུག་བསྔལ་བཟོ་སྲིད་ལ།  ཕལ་རོལ་པོ་མི་གང་རུང་ཞིག་ལ་ཡང་ཕོག་ཐུག་གཏོང་སྲིད།  ཡིན་ཡང་དེ་དང་དུས་མཚུངས་བརྩེ་དུང་གིས་ང་ཚོར་བརྗོད་ཀྱིས་མི་ལང་བའི་བདེ་བ་སྤྲོད་སྲིད་ལ།  བདེ་བ་དེ་ནི་བྱ་བ་གཞན་ཅི་ཞིག་གིས་ཀྱང་ཚབ་བྱེད་མི་ཐུབ་པ་ཞིག་ཡིན་པས།  དེ་ནི་ཕལ་ཆེར་མི་རྣམས་ཀྱིས་བརྩེ་དུང་གི་ཆེད་དུ་བློ་གཏོང་བྱེད་པའི་རྒྱུ་མཚན་མིན་འགྲོ
མཚོན་རྟགས།
བརྩེ་དུང་ནི་སེམས་ལྡན་ཡོད་དོ་ཅོག་ལ་མེད་དུ་མི་རུང་བ་ཞིག་ཡིན་ནོ།།
སན་པི་ཏི་པོག
དུས་རབས་བཅོ་བརྒྱད་པའི་དུས་འགོར། ཡོ་རོབ་གླིང་དུ་བགྲོད་པའི་ཆུ་ལམ་འབྱེད་པ་དང་འཕེལ་རྒྱས་ཆེ་བའི་ཡོ་རོབ་དང་འབྲེལ་བ་བྱེད་ཆེད། རྒྱལ་པོ་ཆེན་པོ་པི་རི་ཡིས་ཨུ་རུ་སུའི་བྱང་རྒྱུད་པོལ་ཐིག་མཚོ་འགྲམ་གྱི་ཉེ་ཝ་གཙང་པོའི་འགྲམ་དུ་གྲོང་ཁྱེར་གསར་པ་ཞིག་བཞེངས་པ་དེའི་མིང་ལ་སན་པི་ཏི་པོག་(ཨུ་རུ་སུའི་སྐད།: Санкт-Петербург)ཅེས་བཏགས་ཤིང་བར་སྐབས་ཤིག་རིང་ཨུ་རུ་སུའི་རྒྱལ་སར་གྱུར། སྐད་གྲགས་ཆེ་བའི་ཨུ་རུ་སུའི་ཟླ་བཅུ་པའི་གསར་བརྗེ་ནི་གནས་དེ་ནས་ལངས་པ་རེད། ༡༩༢༤ལོར་ལེ་ཉིན་སྐུ་གཤེགས་རྗེས་གྲོང་ཁྱེར་གྱི་མིང་བརྗེས་ཏེ་ལེ་ཉིན་ཀུ་ལི་ཞེས་བཏགས། ༡༩༩༡ལོར་སུའུ་ལེན་ཁ་ཐོར་བྱུང་རྗེས་སན་པི་ཏི་པོག་ཅེས་པའི་མིང་སླར་གསོ་བྱས། ད་ལྟ་དེ་ནི་ཨུ་རུ་སུའི་དཔལ་འབྱོར་དང་རིག་གནས་ཀྱི་ལྟེ་བའི་གྲས་ཡིན​།
མ་མགོན་ཀླུ་སྲིན་གནོད་སྦྱིན་དྲི་ཟ།
མ་མགོན་ཀླུ་སྲིན་གནོད་སྦྱིན་དྲི་ཟ།
རྒྱལ་པོ་སྲོང་བཙན་སྒམ་པོས་ལྷ་ས་གཙུག་ལག་ཁང་བཞེངས་པའི་སྐབས་མ་མོ་ཆེན་པོ་དཔལ་གྱི་ལྷ་མོ། མགོན་པོ་ལེགས་ལྡན་ནག་པོ། ཀླུ་རྒྱལ་དགའ་བོ་དང་འཇོག་པོ། སྲིན་པོ་ལངྐ་མགྲིན་བཅུ། གནོད་སྦྱིན་ན་གཱ་ཀུ་བེ་ར། དྲི་ཟ་ཟུར་ཕུད་ལྔ་པ་བཅས་ཀྱིས་ལྷ་ཁང་འདི་སྲུང་སྐྱོབ་བྱེད་རྒྱུར་ཁས་བླངས་པའི་དོན། །
ཅང་ཤིའི་ཞིང་ཆེན།
ཅང་ཤིའི་(རྐྱ་མི་:江西)ནི་ཀྲུང་གོའི་ཞིང་ཆེན་ཞིག་རེད།
ཀོང་པོ་ཡེ་ཤེས་བརྩོན་འགྲུས་སམ་ཕག་མགོ་བླ་
རྗེ་འདི་ནི་ཀོང་པོའི་ཡུལ་དུ་ཡབ་ཚེ་དབང་རྒྱ་མཚོ་དང་ཡུམ་ཚེ་དབང་བཟང་མོ་གཉིས་ཀྱི་སྲས་སུ་རབ་བྱུང་བཅུ་གསུམ་པའི་ལྕགས་སྦྲུལ(༡༧༦༡)ལོར་འཁྲུངས། དགུང་ལོ་བརྒྱད་ལ་ཡབ་ཡུམ་གཉིས་ཀྱིས་ཡི་གེ་འབྲི་ཀློག་བསླབས། དེའི་ལོར་ཀོང་པོ་ཆབ་ནག་རི་བོ་དགའ་ལྡན་དུ་ཕྱག་བྲིས་སློབ་གཉེར་དུ་ལོ་གཅིག་ཙམ་བཞུགས། དགུང་ལོ་དགུ་ལ་ལྷ་ལྡན་སྤྲོ་བདེ་ཁང་གསར་དུ་ཕྱག་བྲིས་དང་། རྩིས། ཆོས་སྤྱོད་སོགས་བསླབས་ནས་དགུང་ལོ་བཅོ་ལྔ་བར་བཞུགས། དགུང་ལོ་བཅུ་དྲུག་སྐབས་གདོན་གྱི་རྣམ་པས་སྐུ་མི་བདེ་ཙམ་བྱུང་ནས་རྟ་མགྲིན་གྱི་བསྙེན་པ་དུས་མཚམས་གཅིག་རིང་བསྐྱངས། དེ་ནས་ཡབ་ཀྱི་བཞེད་དོན་མ་བསྟུན་པར་ཆོས་སྒོར་ཞུགས། དགུང་ལོ་བཅུ་བདུན་ཐོག་པཎ་ཆེན་དཔལ་ལྡན་ཡེ་ཤེས་ཀྱི་དྲུང་དུ་དགེ་ཚུལ་བསྒྲུབས། དགུང་ལོ་བཅོ་བརྒྱད་ལ་འབྲས་བློ་གསལ་གླིང་གྲྭ་ཚང་དུ་ཆོས་ཞུགས་མཛད་ནས་ཆོས་མཛད་ཆེ་བའི་མཚན་བཞེས། གཞུང་ཆེན་བཀའ་པོད་ལྔར་གསན་སྦྱོང་མཛད། དགུང་ལོ་ཉེར་གསུམ་ལ་གཙང་པ་མཁན་ཆེན་རྡོ་རྗེ་འཆང་ཆེན་པོའི་དྲུང་དུ་བསྙེན་རྫོགས་བསྒྲུབས། དེ་ནས་ཕར་ཕྱིན་འཛིན་གྲྭའི་སྐབས་བླ་མའི་བཀའ་བཞིན་དབེན་པར་བཞུགས་རྒྱུ་ཐག་བཅད་ཀྱིས་གྲྭ་ས་ནས་ཕེབས་ཏེ་དཀའ་ཆེན་ཡེ་ཤེས་རྒྱལ་མཚན་གྱི་ཞབས་ལ་གཏུགས་ནས་དབེན་གནས་ཁག་ལ་སྒྲུབ་པ་རྩེ་གཅིག་ཏུ་མཛད། དགུང་ལོ་ང་གཅིག་ལ་ཀོང་པོ་དགའ་ལྡན་བསམ་གཏན་གླིང་ཕྱག་བཏབ། དགུང་ལོ་ང་གསུམ་ལ་ལྷ་སར་ཕེབས་ནས་ཚེ་ཆོག་གླིང་སྤྲུལ་སྐུར་སྐུ་ཡོན་སྒྲོན་འབུལ་དུ་ལོ་གཅིག་བཞུགས། རྒྱུན་དུ་དབུས་དང་ཀོང་པོ་ཁུལ་དུ་བྱང་ཆུབ་ལམ་རིམ་བཤད་ཁྲིད་དང་སྐུ་མཚམས་ཁོ་ནར་བརྩོན་པ་མཛད། རྩོམ་པ་ལ་ཡང《དཀོན་མཆོག་རྗེས་དྲན་གྱི་མདོ་འགྲེལ》《གཅོད་བདག་འཛིན་འཆིང་བ་གཅོད་པའི་མཚོན་ཆ》《ལམ་རིམ་ཚིགས་བཅད་མ》《ཡོངས་འཛིན་ཆོས་ཀྱི་རྒྱལ་པོའི་གསུང་ཟིན་བདེ་ལམ་དམར་ཁྲིད་དྲང་སྲོང་ཞལ་ལུང་ལས་སྐྱེས་བུ་ཆུང་ངུ》དང་། 《རྟེན་འབྲེལ་བསྟོད་པའི་ཊྰཀྐ》སོགས་བསྟན་བཅོས་ཁག་བཅུ་གྲངས་འགའ་མཛད་། དགུང་ལོ་ང་དྲུག་ལ་ཕེབས་པ་གཞན་དུ་གཤེགས་།
༼དུང་དཀར་ཚིག་མཛོད་ཆེན་མོ་༽ནས་བཏུས།
ལེ་ཉིན་གྱི་བང་སོ།
ལེ་ཉིན་གྱི་བང་སོ་(ཨུ་རུ་སུའི་སྐད།: Мавзоле́й Ле́нина)ནི་ཐང་ཆེན་དམར་པོའི་ནུབ་ལོགས་ཀྱི་དཀྱིལ་དབུས་སུ་ཡོད། ༡༩༡༧ལོར་ལེ་ཉིན་གྱིས་ཨུ་རུ་སུའི་ཟླ་བཅུ་པའི་གསར་བརྗེ་ལ་དབུ་ཁྲིད་མཛད་དེ་འཛམ་གླིང་སྟེང་གི་སྤྱི་ཚོགས་རིང་ལུགས་ཀྱི་རྒྱལ་ཁབ་དང་པོ་བཙུགས།
ཟླ་༦ཚེས་༡༩ཉིན་
ཟླ་༦ཚེས་༡༩ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༧༠པ་ཡིན། ལོ་མཇུག་ལ་ད་དུང་ཉིན་༡༩༥ཡོད།
རབ་བྱུང་བས་ལོངས་སྤྱོད་དུ་རུང་བའི་བཟའ་བ་ལྔ།
འབྲས་ཆན། ཟན། དག་པའི་ཤ ཕྱེ། འཁུར་བ།༼དུང་དཀར་ཚིག་མཛོད་ཆེན་མོ་༽ལས་བཏུས།
ཧྲན་ཏུང་ཞིང་ཆེན།
ཧྲན་ཏུང་(རྐྱ་མི་:山东)ནི་ཀྲུང་གོའི་ཞིང་ཆེན་ཞིག་རེད།
པེའུ་ས་མཚོད་རྟེན་གསེག་མ།
པེའུ་ས་མཚོད་རྟེན་གསེག་མ་(ཡི་ཏ་ལིའི་སྐད།: torre pendente di Pisa)ནི་ཨི་ཏ་ལི་ཡི་མཚོན་རྟགས་ཡིན་ལ། དུས་རབས་༡༢པ་ལ་བཞེངས་ཤིང་དུས་རབས་བར་མའི་རིག་གནས་ཤུལ་རྫས་ཡིན​། པེའུ་ས་མཚོད་རྟེན་གསེག་མའི་ལྟེ་སྣེ་དེ་སྨིས་༢.༡ཡོ་ཡོད། རླབས་ཆེ་བའི་ཚན་རིག་པ་གཱ་ལེ་ལོ་ཡིས་མཆོད་རྟེན་ཐོག་ནས་སྐད་གྲགས་ཆེ་བའི་"དངོས་པོ་རང་བཞིན་དུ་ཟག་པའི་ཚོད་ལྟ་" བྱེད་མྱོང་ཕྱིར་མཆོད་རྟེན་གསེག་མ་དེའི་མཚན་སྙན་གྲགས་སྔར་ལས་ཀྱང་ཆེ་བར་གྱུར།
རབ་བྱུང་ལ་མི་རུང་བའི་ཚོན་བརྒྱད།
གོང་དུ་རབ་ཏུ་བྱུང་བའི་གོས་ཁ་བསྒྱུར་དུ་མི་རུང་བའི་ཚོན་བརྒྱད་ཅེས་པ་དང་དོན་གཅིག༼དུང་དཀར་ཚིག་མཛོད་ཆེན་མོ་༽ལས་བཏུས།
ཟླ་༦ཚེས་༢༠ཉིན་
ཟླ་༦ཚེས་༢༠ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༧༡པ་ཡིན། ལོ་མཇུག་ལ་ད་དུང་ཉིན་༡༩༤ཡོད།
༡༨༤༣ལོ།
༡༨༤༣ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཧུའུ་ནན་ཞིང་ཆེན།
ཧུའུ་ནན་(རྐྱ་མི་:湖南)ནི་ཀྲུང་གོའི་ཞིང་ཆེན་ཞིག་རེད།
རབ་བྱུང་གཅིག
རབ་བྱུང་ནི་ལོ་རྒན་དྲུག་ཅུ་སྐོར་གཅིག་གི་མིང་སྟེ། རབ་བྱུང(མེ་མོ་ཡོས) རྣམ་འབྱུང(ས་ཕོ་འབྲུག） དཀར་པོ(ས་མོ་སྦྲུལ） རབ་མྱོས(ལྕགས་ཕོ་རྟ) སྐྱེས་བདག(ལྕགས་མོ་ལུག) ཨངྒིར(ཆུ་ཕོ་སྤྲེལ） དཔལ་གདོང(ཆུ་མོ་བྱ） དངོས་པོ(ཤིང་ཕོ་ཁྱི） ན་ཚོད་ལྡན(ཤིང་མོ་ཕག） འཛིན་བྱེད(མེ་ཕོ་བྱི） དབང་ཕྱུག(མེ་མོ་གླང） འབྲུ་མང་པོ(ས་ཕོ་སྟག） མྱོས་ལྡན(ས་མོ་ཡོས） རྣམ་གནོན(ལྕགས་ཕོ་འབྲུག） ཁྱུ་མཆོག(ལྕགས་མོ་སྦྲུལ） སྣ་ཚོགས(ཆུ་ཕོ་རྟ） ཉི་མ(ཆུ་མོ་ལུག） ཉི་སྒྲོལ་བྱེད(ཤིང་ཕོ་སྤྲེལ） ས་སྐྱོང(ཤིང་མོ་བྱ） མི་ཟད(མེ་ཕོ་ཁྱི） ཐམས་ཅད་འདུལ(མེ་མོ་ཕག） ཀུན་འཛིན(ས་ཕོ་བྱི） འགལ་བ(ས་མོ་གླང） རྣམ་འགྱུར(ལྕགས་ཕོ་སྟག） བོང་བུ(ལྕགས་མོ་ཡོས） དགའ་བ(ཆུ་ཕོ་འབྲུག） རྣམ་རྒྱལ(ཆུ་མོ་སྦྲུལ） རྒྱལ་བ(ཤིང་ཕོ་རྟ） མྱོས་བྱེད(ཤིང་མོ་ལུག） གདོང་ངན(མེ་ཕོ་སྦྲེལ） གསེར་འཕྱང(མེ་མོ་བྱ） རྣམ་འཕྱང(ས་ཕོ་ཁྱི） སྒྱུར་བྱེད(ས་མོ་ཕག） ཀུན་ལྡན(ལྕགས་ཕོ་བྱི） འཕར་བ(ལྕགས་མོ་གླང） དགེ་བྱེད(ཆུ་ཕོ་སྟག） མཛེས་བྱེད(ཆུ་མོ་ཡོས） ཁྲོ་མོ(ཤིང་ཕོ་འབྲུག） སྣ་ཚོགས་དབྱིག(ཤིང་མོ་སྦྲུལ） ཟིལ་གནོན(མེ་ཕོ་རྟ） སྦྲེའུ(མེ་མོ་ལུག） ཕུར་བུ་ཅན(ས་ཕོ་སྤྲེལ） ཞི་བ(ས་མོ་བྱ） ཐུན་མོང(ལྕགས་ཕོ་ཁྱི） འགལ་བྱེད(ལྕགས་མོ་ཕག） ཡོངས་འཛིན(ཆུ་ཕོ་བྱི） བག་མེད(ཆུ་མོ་གླང） ཀུན་དགའ(ཤིང་ཕོ་སྟག） སྲིན་བུ(ཤིང་མོ་ཡོས） མེ(མེ་ཕོ་འབྲུག） དམར་སེར་ཅན(མེ་མོ་སྦྲུལ） དུས་ཀྱི་ཕོ་ཉ(ས་ཕོ་རྟ） དོན་གྲུབ(ས་མོ་ལུག） དྲག་པོ(ལྕགས་ཕོ་སྤྲེལ） བློ་ངན(ལྕགས་མོ་བྱ） རྔ་ཆེན(ཆུ་ཕོ་ཁྱི） ཁྲག་སྐྱུག(ཆུ་མོ་ཕག） མིག་དམར(ཤིང་ཕོ་བྱི） ཁྲོ་བོ(ཤིང་མོ་གླང） ཟད་པ(མེ་ཕོ་སྟག）བཅས་ཡིན། བོད་ཀྱི་རབ་བྱུང་དང་པོ་འགོ་ཚུགས་མཚམས་ནི་མེ་ཡོས(༡༠༢༧）ལོ་ཡིན་པ་དང་། གྱི་ཇོ་ལོ་ཙཱ་བ་ཟླ་བའི་འོད་ཟེར་གྱིས་རྩིས་སྲོལབཏོད་པའོ། །༼དུང་དཀར་ཚིག་མཛོད་ཆེན་མོ་༽ལས་བཏུས།
ས་སྐྱ་དཔོན་ཆེན་
བེ་ལས་ས་སྐྱ་དཔོན་ཆེན་ལ་སོན་ཐིན་སིའི་འཇའ་ས་གནང་སྟེ་དབུས་གཙང་ཁྲི་སྐོར་བཅུ་གསུམ་ལ་ཁྲིམས་ཀྱི་བྱེད་པོར་བསྐོ་བའི་ལམ་དེ་གཏན་འཇགས་སུ་གྱུར། དེའི་དཔོན་རབས་དང་པོ་ཤཱཀྱ་བཟང་པོ། གཉིས་པ་ཀུན་དགའ་བཟང་པོ། གསུམ་པ་ཞང་བཙུན། བཞི་པ་ཕྱུག་པོ་བན་དཀར་བ། ལྔ་པ་བྱང་རིན། དྲུག་པ་ཀུན་གཞོན། བདུན་པ་གཞོན་དབང༌། བརྒྱད་པ་བྱང་རྡོར། དགུ་པ་ཨང་ལེན། བཅུ་པ་ལེགས་པ་དཔལ། བཅུ་གཅིག་པ་སེང་གེ་དཔལ། བཅུ་གཉིས་པ་འོད་ཟེར་སེང་གེ། བཅུ་གསུམ་པ་ཀུན་རིན། བཅུ་བཞི་པ་དོན་ཡོད་དཔལ། བཅོ་ལྔ་པ་ཡོན་བཙུན། བཅུ་དྲུག་པ་འོད་ཟེར་སེང་གེ། བཅུ་བདུན་པ་རྒྱལ་བ་བཟང་པོ། བཅོ་བརྒྱད་པ་དབང་ཕྱུག་དཔལ། བཅུ་དགུ་པ་བསོད་ནམས་དཔལ། ཉི་ཤུ་པ་ཡང་རྒྱལ་བ་བཟང་པོ། ཉེར་གཅིག་པ་དབང་བརྩོན། ཉེར་གཉིས་པ་ནམ་མཁའ་དམ་པ་བཅས་ཀྱིས་རབ་བྱུང་བཞི་པའི་ལྕགས་སྤྲེལ་ལོ་ནས་རབ་བྱུང་དྲུག་པའི་ས་གླང་བར་ལོ་དགུ་བཅུ་ཙམ་གྱི་རིང་དབང་སྒྱུར་བྱས་མཐར་སྲིད་དབང་ཕག་མོ་གྲུ་པ་ཏའི་སི་ཏུའི་ལག་ཏུ་ཤོར་བ་རེད།དཡང་
༼དཀར་ཚིག་མཛོད་ཆེན་མོ་༽ལས་བཏུས།
ཀོང་སྤྲུལ་ཡོན་ཏན་རྒྱ་མཚོ་
མཚན་གཞན་འཇམ་མགོན་ཀོང་སྤྲུལ་རིན་པོ་ཆེ། ཡོན་ཏན་རྒྱ་མཚོ་བློ་གྲོས་མཐའ་ཡས། པདྨ་གར་དབང་འཕྲིན་ལས་འགྲོ་འདུལ་རྩལ་བཅས་མི་འདྲ་བ་སྣང་། རབ་བྱུང་བཅུ་བཞི་པའི་ཆུ་བྱ(༡༨༡༣)ལོར་མདོ་སྟོད་འབྲི་ཟླ་ཟལ་མོ་སྒང་གི་པདྨ་ལྷ་རྩེའི་མདུན་རོལ་རོང་རྒྱབ་སྦས་པའི་ལྗོངས་སུ་ཡབ་ཁྱུང་རྒྱལ་བསྟན་འཛིན་གཡུང་དྲུང་དང་། ཡུམ་བཀྲ་ཤིས་མཚོའི་སྲས་སུ་སྐུ་འཁྲུངས། དགུང་ལོ་ཆུང་ངུའི་དུས་ནས་བྱིས་པ་གཞན་དང་མི་འདྲ་བའི་མཛད་སྤྱོད་ངོ་མཚར་ཆེ་བ་ཞིག་ཡོད་པ་དང་། བཟོ་དང་གསོ་བ་རིག་པ་སོགས་ཐེངས་རེ་གསན་གཟིགས་བྱུང་བ་ཙམ་གྱིས་མཁྱེན་ཞིང་ཐུགས་རྒྱུད་དྲང་ལ། སྤྱོད་ལམ་ཞི་ཞིང་དུལ་བ། གང་བརྩམས་མཛད་པ་མཐར་འདོན་པ་ལ་ཞུམ་པ་མེད་པ་སོགས་སྐྱེ་བོ་ཕལ་པ་ལས་ཁྱད་དུ་འཕགས་པའི་ཡོན་ཏན་དུ་མ་མངའ་བ་དང་། ཞེ་ཆེན་པཎྜི་ཏ་འགྱུར་མེད་མཐུ་སྟོབས་རྣམ་རྒྱལ། སི་ཏུ་རིན་པོ་ཆེ་པདྨ་ཉིན་བྱེད། འཇམ་དབྱངས་མཁྱེན་བརྩེའི་དབང་པོ་སོགས་གྲུབ་མཐའ་རིས་མེད་ཀྱི་བླ་མ་དགེ་བའི་བཤེས་གཉེན་ལྔ་བཅུ་ལྷག་ཙམ་བསྟེན་ནས་སྒྲུབ་བརྒྱུད་ཤིང་རྟ་ཆེན་པོ་བརྒྱད་ཀྱིོས་ཆོས་བརྒྱུད་བོད་ཡུལ་དུ་ཡོད་པ་ཡོངས་རྫོགས་གསན་བཞེས་མཛད། གང་གསན་པ་ཐམས་ཅད་ཉམས་ལེན་ལ་འཁྱོལ་བར་གནང་ཞིང་། སློབ་མ་རྣམས་ལ་རང་རང་གི་འདོད་མོས་དང་འཚམས་པའི་ཆོས་བཀའ་རྒྱ་ཆེར་སྤེལ། གསུང་རྩོམ་སྐོར་དཔར་ལ་འཁོད་པ་དང་། མ་འཁོད་པ་ཡོངས་རྫོགས་བསྡོམས་པའི་པོད་དགུ་བཅུ་ལྷག་ཙམ་ཡོད་པའི་ནང་ནས་གཙོ་ཆེ་བ་ནི་མཛོད་ཆེན་པོ་ལྔ་སྟེ། 《ཤེས་བྱ་ཀུན་ལ་ཁྱབ་པའི་མཛོད》དང《གདམས་ངག་རིན་པོ་ཆེའི་མཛོད》《བཀའ་བརྒྱུད་སྔགས་མཛོད》《རིན་ཆེན་གཏེར་མཛོད》《རྒྱ་ཆེན་བཀའ་ཡི་མཛོད》བཅས་ཡིན། གཞན་ཡང་སྔ་འགྱུར་གྱི་གདམས་པ་མང་པོའི་གཏེར་བཞེས་པ་དང་། སྐུ་གསུང་ཐུགས་རྟེན་གསར་བཞེངས་དང་ཉམས་གསོ། དགེ་འདུན་གྱི་སྡེ་མང་པོར་བསྙེན་བཀུར་སོགས་མཛད་འཕྲིན་རྒྱ་ཆེར་བསྐྱངས། དགུང་གྲངས་གྱ་བདུན་བཞེས་པ་རབ་བྱུང་བཅོ་ལྔ་པའི་ཤིང་རྟ(༡༨༩༤)ལོར་དགོངས་པ་གཞན་དོན་དུ་གཤེགས། རྣམ་ཐར་སྐོར་ཁ་བྱང་དུ《ཕྱོགས་མེད་རིས་མེད་ཀྱི་བསྟན་པ་ལ་འདུན་ཞིང་དགེ་སློང་གི་གཟུགས་བརྙན་འཆང་བ་བློ་གྲོས་མཐའ་ཡས་ཀྱི་བྱུང་བ་བརྗོད་པ་ནོར་བུ་སྣ་ཚོགས་ཀྱི་མདོག་ཅན》ཞེས་འཁོད་པ་རང་ཉིད་ཀྱིས་མཛད་པ་ལ་ཤོག་གྲངས༨༣ཡོད་པ་དེར་གསལ།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཟླ་༦ཚེས་༢༡ཉིན་
ཟླ་༦ཚེས་༢༡ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༡༧༢པ་ཡིན། ལོ་མཇུག་ལ་ད་དུང་ཉིན་༡༩༣ཡོད།